title: हरदीप सिंह पुरी

text: हरदीप ने 1994 से 1997 तक और 1999 से 2002 तक विदेश मंत्रालय में भारत सरकार के संयुक्त सचिव के रूप में कार्य किया है। उन्होंने 1997 से 1999 तक रक्षा मंत्रालय में भारत सरकार के संयुक्त सचिव के रूप में भी कार्य किया है। 2009 से 2013 तक विदेश मंत्रालय में भारत सरकार (आर्थिक संबंध) के सचिव के रूप में।


title: हरदीप सिंह पुरी

text: पुरी को ब्राजील, जापान, श्रीलंका और यूनाइटेड किंगडम में महत्वपूर्ण राजनयिक पदों पर तैनात किया गया है। 1988 से 1991 के बीच, वह बहुपक्षीय व्यापार वार्ता के उरुग्वे दौर में विकासशील देशों की मदद करने के लिए UNDP / UNCTAD बहुपक्षीय व्यापार वार्ता परियोजना के समन्वयक थे। [४] उन्होंने जनवरी 2011 से फरवरी 2013 तक संयुक्त राष्ट्र सुरक्षा परिषद आतंकवाद-रोधी समिति के अध्यक्ष के रूप में भी काम किया और अगस्त 2011 और नवंबर 2012 में संयुक्त राष्ट्र सुरक्षा परिषद के अध्यक्ष के रूप में कार्य किया।


title: गतिपालक चक्र

text: गतिपालक चक्र या फ्लाईव्हील (flywheel) एक घूर्णन करने वाला वाला चक्र (पहिया) है जिसका उपयोग अनेक यन्त्रों में किया जाता है। घूमते हुए इस चक्र में घूर्णन की गतिज ऊर्जा संग्रहित होती है जिसके कारण यन्त्र पर लगने वाले लोड के अचानक परिवर्तन से भी इसकी गति पर विशेष प्रभाव नहीं पड़ता। डिजाइन के समय गतिपालक चक्र का जड़त्वाघूर्ण भी अधिक रखा जाता है ताकि उसके घूर्णन की गतिज ऊर्जा एवं कोणीय संवेग अधिक रहे क्योंकि इनके अधिक रहने से यह चक्र अपने कोणीय वेग में परिवर्तन का विरोध आसानी से कर पाता है। गतिपालक चक्र में संग्रहित गतिज ऊर्जा उसके जड़त्वाघूर्ण एवं कोणीय वेग के वर्ग के गुणनफल के समानुपाती होती है।


title: गतिपालक चक्र

text: गतिपालक चक्र में ऊर्जा संग्रहित करने के लिये इस पर किसी बाहरी स्रोत के द्वारा बलाघूर्ण लगाकर इसका कोणीय वेग बढ़ाकर किया जाता है। इसके विपरीत यदि घूमते हुए किसी चक्र पर इसकी गति के विपरीत दिशा में बलाघूर्ण लगाया जाय तो यह अपनी ऊर्जा उस यान्त्रिक लोड को दे देता है जो इस पर उल्टी दिशा में बलाघूर्ण लगा रहा हो।


title: जगदीश मंदिर, उदयपुर

text: जगदीश मंदिर उदयपुर के मध्य में स्थित एक विशाल मंदिर है। इसका निर्माण १६५१ में समाप्त हुआ। उदयपुर में यह पर्यटकों के आकर्षण का प्रमुख केन्द्र है। यह मंदिर मारू-गुजराना स्थापत्य का उत्कृष्ट उदाहरण है। इसमें विष्णु की मूर्त्ति स्थापित है।


title: सिन्धी भाषा की लिपियाँ

text: एक शताब्दी से कुछ पहले तक सिन्धी लेखन के लिए चार लिपियाँ प्रचलित थीं। हिन्दू पुरुष देवनागरी का, हिंदु स्त्रियाँ प्राय: गुरुमुखी का, व्यापारी लोग (हिंदू और मुसलमान दोनों) "हटवाणिको" का (जिसे 'सिंधी लिपि' भी कहते हैं) और मुसलमान तथा सरकारी कर्मचारी अरबी-फारसी लिपि का प्रयोग करते थे। सन 1853 ई. में ईस्ट इंडिया कंपनी के निर्णयानुसार लिपि के स्थिरीकरण हेतु सिंध के कमिश्नर मिनिस्टर एलिस की अध्यक्षता में एक समिति नियुक्त की गई। इस समिति ने अरबी-फारसी-उर्दू लिपियों के आधार पर "अरबी सिंधी " लिपि की सर्जना की। सिंधी ध्वनियों के लिए सवर्ण अक्षरों में अतिरिक्त बिंदु लगाकर नए अक्षर जोड़ लिए गए। अब यह लिपि सभी वर्गों द्वारा व्यवहृत होती है। हालांकी भारत के सिंधी लोग नागरी लिपि को अपना रहे हैं।


title: सिन्धी भाषा की लिपियाँ

text: सिन्धी एक मात्र ऐसी भाषा है, जिसकी दो लिपियों को भारतीय संविधान की मान्यता है। सिंधी भाषा की लिपि को लेकर लंबा विवाद चला है और आज भी इसको लेकर विवाद होता रहता है। सिंधी किस लिपि में लिखी जाए, इसको लेकर सिंधी लेखकों व साहित्यकारों में दो धड़े हो चुके हैं। ये दोनों ही धड़े सिंधी भाषा को संविधान में मान्यता दिए जाने के दौरान आमने-सामने आ गए। दोनों एक दूसरे का विरोध करने लगे तथा केन्द्रीय सरकार के ऊपर अपनी-अपनी लिपि सिंधी लिपि तथा देवनागरी लिपि को मान्यता देने के लिए दबाव डालते रहे। आखिरकार भारत सरकार ने 10 अप्रैल 1967 में सिंधी भाषा को संविधान में मान्यता प्रदान की, साथ-साथ सिंधी भाषा के लिए दोनों लिपियों अरबी-फारसी तथा देवनागरी लिपि को मंजूर किया। सिंधी भाषा भारतीय संविधान की एक मात्र ऐसी भाषा है, जिसके उपयोग के लिए दो लिपियों को मान्यता प्रदान की गई है।


title: सिन्धी भाषा की लिपियाँ

text: ऐसा नहीं है कि लिपि को लेकर आजादी के बाद ही विवाद हुआ। संयुक्त हिंदुस्तान के समय भी देवनागरी लिपि अस्तित्व में आ चुकी थी। सिंधियों के जन्माक्षर देवनागरी लिपि में लिखे जाते थे। सन् 1923 में कराची सरकार ने पाठ्यक्रमों की पुस्तकें देवनागरी में प्रकाशित की थीं। गद्य की प्रारंभिक पुस्तकें, जो अंग्रेजों ने रची एवं प्रकाशित कीं, उन में कुछ महत्वपूर्ण पुस्तकें देवनागरी लिपि में थीं, जो इस प्रकार हैं:- मती अजील बाइबल से सेन्ट मौथियूस का अनुवाद, 1825, ग्रामर ऑफ सिंधी लैंग्वेज, मी. प्रनेसप 1855, ए ग्रामर वोक्यूबलरी ऑफ सिंधी लैंग्वेज-मी. वाथन 1836, वाक्यूबलरी ऑफ सिंधी लैंग्वेज- ईस्टविक 1849, ए ग्रामर वोक्यूबलरी ऑफ सिंधी लैंग्वेज- कैप्टन स्टैक 1849, ए डिक्शनरी-अंग्रेजी-सिंधी-कैप्टन स्टैक 1849.


title: सिन्धी भाषा की लिपियाँ

text: सन् 1947 में जब देश का बंटवारा हुआ और सिंध के हिन्दू सिंधी भारत में आए और अनेक राज्यों में बस गए। भारत में फिर से लिपि के प्रश्न को उठाया गया। दिसम्बर 1942 में मुंबई में एक सिंधी साहित्य सम्मेलन हुआ था, जिसमें यह निर्णय भी हुआ था कि सिंधी भाषा को देवनागरी लिपि में लिखा जाए। यह प्रस्ताव सिंधी के सुप्रसिद्ध ग्रंथकार लालचंद अमरडिऩो मल ने रखा था। साथ में स्वतंत्रता सेनानी, राज्य सभा के सदस्य और पूर्व केन्द्रीय मंत्री दादा जैरामदास दौलतराम तथा अन्य कांग्रेसी सिंधी स्वतंत्रता सेनानियों ने भारत की वस्तुस्थिति तथा हिन्दी देवनागरी लिपि की मांग को आगे बढ़ाया। इसका अरबी लिपि का उपयोग करने वाले सिंधी विद्वानों ने विरोध किया। अलवर में अखिल भारत सिंधी सम्मेलन में, अखिल भारत सिंधी बोली साहित्य सभा, जो सिंधी विद्वानों, शिक्षा शास्त्रियों, पत्रकारों तथा कलाकारों की प्रतिनिधि सभा थी, ने अरबी लिपि का प्रस्ताव किया, जिसमें गोविंद माल्ही, कीरत बाबाणी, पोपटी हीरानंदाणी, प्रो॰ मंघाराम मलकाणी तथा अन्य भाषा विज्ञानी व शिक्षाशास्त्री थे।


title: सिन्धी भाषा की लिपियाँ

text: वैसे वस्तुस्थिति ये है कि प्राचीन-अर्वाचीन सिंधी साहित्य, लोक-साहित्य, धार्मिक सिंधी अरबी लिपि में ही प्रकाशित है। अरबी लिपि में ही अध्ययन एवं अध्यापन की ज्यादातर सुविधाएं हैं। लिपि के संबंध में स्वाधीनता के पश्चात आज तक संघर्ष चला आ रहा है। कोई एक स्पष्ट निर्णय नहीं हो पाया है। चूंकि राष्ट्रभाशा की लिपि देवनागरी है और अन्य भाषाओं की अधिकतर लिपियां देवनागरी के नजदीक हैं, इसलिए हिन्दी प्रदेशों में सिंधी भाषा के लिए देवनागरी का प्रचलन कुछ ज्यादा है।


title: सिन्धी भाषा की लिपियाँ

text: हिन्दी भाषा के लेखन के लिए एक ही लिपि देवनागरी लिपि का प्रयोग होता है, परन्तु सिंधी भाषा के लेखन में अरबी-फारसी और देवनागरी दोनों लिपियों का प्रयोग होता है। इसलिए सिंधी भाषा की विशिष्ट ध्वनियों के लिए देवनागरी लेखन में विशेष चिन्ह लगाते हैं। उदाहरण के लिए देखें तो हिंदी में अन्त: स्फुरित ध्वनियां नहीं हैं, जब कि सिंधी की ग, ज, ब, ड ध्वनियों के अन्त:स्फुटिक रूप सिंधी में मिलते हैं। देवनागरी लिपि में उक्त लिपि-चिन्हों के नीचे पड़ी रेखा लगा कर अन्त:स्फुटिक ध्वनियों के लिए लिपि-चिन्ह लगाने की परम्परा है।


title: सिन्धी भाषा की लिपियाँ

text: वर्तमान में भारत के अधिकतर राज्यों में सिंधी माध्यम के स्कूल बंद होते जा रहे हैं। स्कूलों-कॉलेजों में सिंधी एक विषय के रूप में पढ़ाया जाता है। इसी कारण नई सिंधी युवा पीढ़ी सिंधी भाषा से विमुख हो रही है। अरबी-फारसी लिपि सीखना उनके लिए दुश्वार सा हो गया है। इसलिए युवा पीढ़ी में देवनागरी लिपि का प्रचलन हो रहा है। सभी राज्यों के युवा सिंधी लेखक देवनागरी लिपि में लेखन कार्य तथा प्रकाशन कार्य कर रहे हैं। सिंधी लिपि का बड़ी तेजी से व्यवहार में उपयोग कम होता जा रहा है। अधिकतर राज्य साहित्य अकादमियां भी अपना साहित्य देवनागरी लिपि में प्रकाशित कर रही हैं।


title: सिन्धी भाषा की लिपियाँ

text: भारत में अरबी के अलावा देवनागरी लिपि का उपयोग भी किया जाता है। देवनागरी लिपि जो हिन्दी कि तरह बायें से दायें लिखी जाती है। यह 1948 में भारत सरकार द्वारा लायी गयी भाषा है।


title: सिन्धी भाषा की लिपियाँ

text: सिंधी लिखने के लिये प्रयुक्त अरबी-फारसी लिपि में 52 अक्षर होते है। इसमें से अधिकांश अरबी वर्णमाला के हैं, कुछ फारसी वर्णमाला के हैं और कुछ नये वर्ण जोड़े गये हैं। 18 नये अक्षर, ڄ, ٺ, ٽ, ٿ, ڀ, ٻ, ڙ, ڍ, ڊ, ڏ, ڌ, ڇ, ڃ, ڦ, ڻ, ڱ, ڳ, ڪ है। इनमें अधिकतर का रूप आदि, मध्य और अंत में भिन्न-भिन्न होता है। स्वरों की मात्राएँ अनिवार्य न होने के कारण एक ही शब्द के कई उच्चारण हो जाते हैं।


title: सिन्धी भाषा की लिपियाँ

text: लिपी माना ॻाल्हायल ॿोलनि (लफ़्ज़नि) जे सुरनि - उचारनि (आवाज़नि) जा लिखियल रूप (सूरतूं) जिनि खे पढ़ी सघिबो आहे .


title: सिन्धी भाषा की लिपियाँ

text: ॿोली आत्मा आहे त उन्हं जी पंहिंजी लिपी, रूपु माना अवतारु हूंदी आहे . छो त ॿोलीअ जी पंहिंजी लिपीअ में ई सुर ऐं उचार - आवाज़नि जे लिखियल रूपनि खे सही - सही पढ़ी सघिजे थो .


title: सिन्धी भाषा की लिपियाँ

text: सिन्धीअ में ॿारहां (१२) सुर (Vowels) ऐं चालीह (४०) उचार (Consonants) मिलाए कुलु ॿावन्झा (५२) अखर आहिनि . सिन्धीअ जी मूलु - असुली लिपी देवनागिरीअ में ॿारहनि सुरनि जा रूप आहिनि ऐं ॿारहनि मां यारहनि (११) जूं लाकिनाऊं (ऐराब) -- ज़ेरि, ज़बर ऐं पेशु वगेरह) बि अलॻि आहिनि .


title: सिन्धी भाषा की लिपियाँ

text: सिन्धी देवनागिरी लिपीअ जा अखिरी रूप - सूरतूं ॻाल्हायल अखरनि जे आधार ते ठहियल आहिनि . इन्हं अखर-माल्हा (अल्फा बेट) जे अखरनि जो सिलसिलो मूंहं जे लिङनि सां उचारिण वारे रिथाइते सिलसिले सारूं (मूजिब) आहे .


title: सिन्धी भाषा की लिपियाँ

text: इन्हं करे सिलसिले में पहिरियों छाती मां निकितल ॾह सुर 'अ', 'आ' खां 'ओ', 'औ', यारहों नक मां टुॿिके वारो 'अं' = 'ं' ऐं दुन वटां सघारो सुरु 'ह' ताईं वारा ॿारहां सुर रखिया वया आहिनि .


title: सिन्धी भाषा की लिपियाँ

text: जॾहिं त अरबी ऐं फ़ारसी लिपीअ जे अखरनि जा रूप ॻाल्हायल अखरनि जे आधार ते ठहियल कोन्हंनि ऐं सिलसिलो बि अखिरी रूपनि जी हिक - जेढ़ाईअ वारो बेढंगो आहे .


title: सिन्धी भाषा की लिपियाँ

text: अरबी सिन्धी लिपीअ में सुरनि जा अलॻि रूप (सूरतूं) कोन्हंनि, छड़ो लाकिनाऊं (ऐराब) -- ज़ेरि, ज़बर ऐं पेशु वगेरह आहिनि . हीअ सिन्धी न पर पराई अरबी लिपी आहे, इन्हं करे हिन जे अखिरी रूपनि खे सिन्धी उचारनि - आवाज़नि वांगरु सही सही लिखी ऐं पढ़ी बि न सघिबो आहे .


title: चौकीदार

text: चौकीदार ऐसा व्यक्ति है जो एक तरह का सुरक्षाकर्मी है और आमतौर पर राज्य अथवा राज्य के किसी प्राधिकरण द्वारा उसे नियत किया गया होता है कि वह अपने निर्धारित इलाके में अपराध पर नज़र रखे और प्राथमिक रूप से उसे रोकने का कार्य करे।


title: फ़ॉकलैंड द्वीपसमूह

text: फ़ॉकलैंड द्वीप-समूह दक्षिण अटलांटिक महासागर में अर्जेन्टीना की तट से लगा एक द्वीपसमूह हैं। इसके पूर्व में शैग रॉक्स (दक्षिण जॉर्जिया) और दक्षिण में ब्रिटिश अंटार्कटिक क्षेत्र है। इस द्वीपसमूह में दो मुख्य द्वीप हैं, पूर्व फ़ॉकलैंड और पश्चिम फ़ॉकलैंड, इनके साथ ही ७७६ छोटे द्वीप हैं। पूर्व फ़ॉकलैंड में स्थित स्टेनली देश की राजधानी है। यह द्वीपसमूह यूनाइटेड किंगडम का स्वशासी प्रवासी क्षेत्र है। १८३३ में ब्रिटिश शासन की पुनर्स्थापना के बाद अर्जेन्टीना ने इस पर अपनी प्रभुता का दावा किया है।


title: फ़ॉकलैंड द्वीपसमूह

text: अर्जेन्टीना द्वारा जताए गए अधिकार को द्वीपवासियों द्वारा खारिज किए जाने के बाद अर्जेन्टीना ने १९८२ में फ़ॉकलैंड द्वीप पर आक्रमण किया। तदोपरांत अर्जेटीना और यूनाइटेड किंगडम के बीच चले दो महीने के लंबे अघोषित युद्ध में हार के बाद अर्जेण्टीनी बलों ने वापसी कर ली। युद्ध के बाद से इस स्वसाशी क्षेत्र ने मत्स्य पालन और पर्यटन के क्षेत्र में मजबूत आर्थिक वृद्धि की है।


title: फ़ॉकलैंड द्वीपसमूह

text: इस द्वीपसमूह को अंग्रेजी में "फ़ॉकलैंड द्वीप" कहा जाता है, यह नाम वर्ष १६९० में अपने अभियान के दौरान जॉन स्ट्रांग ने अपने संरक्षक एंथोनी केरी, ५ वां विस्काउंट फ़ॉकलैंड पर रखा था।


title: फ़ॉकलैंड द्वीपसमूह

text: फ़ॉकलैंड द्वीप के खोज के बाद से एक जटिल इतिहास का तानाबाना बना हुआ है। फ्रांस, ब्रिटेन, स्पेन और अर्जेटीना ने कभी न कभी इस द्वीप पर अपना दावा किया है और इस द्वीप पर बस्तियां बनाई और छोड़ी हैं। १७७० में फ़ॉकलैंड संकट की वजह से फ्रेंको-स्पेनिश गठबंधन और ब्रिटेन युद्ध के कगार पर थे। स्पेन के सरकार के दावे के बाद अर्जेटीना ने १८१६ में स्पेन से स्वतंत्रता प्राप्ति और १८१७ में स्वतंत्रता के युद्ध के बाद द्वीपसमूह पर दावे को जारी रखा। अमेरिकी नौसेना के यूएसएस"लेक्सिंग्टन" द्वारा २८ दिसम्बर १८३१ को प्यर्टो लुइस में अर्जेण्टीनी बसाहट को तबाह किए जाने के बाद १८३३ में यूनाईटेड किंगडम ने द्वीप पर वापस की।


title: नागार्जुन सागर श्रीशैलम बाघ रिज़र्व

text: नागार्जुन सागर श्रीशैलम बाघ रिज़र्व भारत का एक बहुत बड़ा बाघ आरक्षित क्षेत्र अर्थात् रिज़र्व है जो कि देश के आंध्रप्रदेश में स्थित है। यह रिज़र्व पांच जिलों ,नालगोंडा ,महबूबनगर ,कुर्नूल ,प्रकाशम और गुंटूर के ज़िलों में फैला हुआ है।


title: नागार्जुन सागर श्रीशैलम बाघ रिज़र्व

text: एक अवधि तक लगातार गिरावट के बाद आंध्र प्रदेश के नागार्जुनसागर श्रीशैलम टाइगर रिज़र्व (Nagarjunasagar Srisailam Tiger Reserve- NSTR) में बाघों की संख्या में वृद्धि हो रही है।


title: नागार्जुन सागर श्रीशैलम बाघ रिज़र्व

text: NSTR को वर्ष 1978 में अधिसूचित किया गया था तथा वर्ष 1983 में इसे प्रोजेक्ट टाइगर के संरक्षण के तहत शामिल किया गया।


title: चम्बल फर्टिलाइजर्स एंड केमिकल्स लिमिटेड

text: चम्बल फर्टिलाइजर्स एंड केमिकल्स लिमिटेड भारत में निजी क्षेत्र में के. के. बिड़ला समूह की एक बड़ी व उत्कृष्ट उर्वरक कम्पनी है।


title: चम्बल फर्टिलाइजर्स एंड केमिकल्स लिमिटेड

text: सी.एफ.सी.एल. का 'उत्तमवीर यूरिया' अन्तरराष्ट्रीय आधुनिकतम तकनीक से निर्मित प्लांट में बनाया जाता है | इसकी प्रतिवर्ष उत्पादन क्षमता 15,50,300 मीट्रिक टन यूरिया है | यह संयंत्र गैस टेक्नालाजी पर आधारित है तथा इसमे विश्व की सभी आधुनिकतम सुविधाएँ उपलब्ध की गई हैं ताकि लगातार उत्तम क्वालिटी की यूरिया प्राप्त हो सके | यूरिया के अतिरिक्त सी.ऍफ़.सी.एल. किसानो के लिए अन्य कृषि आदानों के विपणन द्वारा सेवाएँ भी प्रदान करती है जैसे - उत्तम कीटनाशक, उत्तम बीज, उत्तम फास्फेट, उत्तम डी.ए.पी. व तकनीकी सेवाएँ।


title: प्लूटोनियम

text: प्लूटोनियम एक दुर्लभ ट्रांसयूरेनिक रेडियोधर्मी तत्त्व है। इसका रासायनिक प्रतीक Pu और परमाणु भार ९४ होता है। प्लूटोनियम के छः अपरूप होते हैं। यह एक ऐक्टिनाइड तत्त्व है जो दिखने में रुपहले श्वेत (सिल्वर व्हाइट) रंग का होता है। प्लूटोनियम-२३८ का अर्धायु काल ८७.७४ वर्ष होता है। प्लूटोनियम-२३९, प्लूटोनियम का एक महत्वपूर्ण समस्थानिक है जिसकी अर्धायु काल २४,१०० वर्ष होता है। प्लूटोनियम-२४४, प्लूटोनियम का सर्वाधिक स्थाई समस्थानिक होता है। इसका अर्धायु काल ८ करोड़ वर्ष होता है।


title: प्लूटोनियम

text: प्लूटोनियम का आविष्कार परमाणु बम तैयार करने के समय १९४० ई. में कैलिफोर्निया विश्वविद्यालय की प्रयोगशालाओं में हुआ था। प्लूटो नामक ग्रह के नाम पर इसका नाम प्लूटोनियम (Plutonium) पड़ा। प्लूटोनियम के कई समस्थानिक हैं, सभी संश्लेषण से प्राप्त हुए हैं और रेडियोऐक्टिव हैं। समस्थानिकों की द्रव्यमान संख्या उनकी प्राप्ति की विधि पर निर्भर करती है। सबसे अधिक समस्थानिक की द्रव्यमान संख्या २३९ है। सबसे पहले जो समस्थानिम आवर्त सारणी के उस समूह में आता है जिस समूह में यूरेनियम और नेप्चूनियम हैं।


title: प्लूटोनियम

text: प्लूटोनियम की खोज वैज्ञानिक एनरिको फर्मी और उनके दल के सदस्यों ने १९३४ में की थी। उस समय फर्मी ने इसे 'हेस्पेरियम' नाम दिया था। उन्होंने १९३८ में अपने नोबेल सम्मान के भाषण में इस तत्त्व के बारे में बताया था। प्लूटोनियम का पहली बार उत्पादन १४ दिसंबर, १९४० को किया गया था और २३ फरवरी, १९४१ को ग्लेन टी. सीबोर्ग, एडविन एम. मैकमिलन, जे.डब्लयू केनेडी ने इसकी रासायनिक पहचान की थी। मैकमिलन ने इसका नाम प्लूटो नामक तत्कालीन ग्रह के आधार पर रखा था। प्लूटोनियम-२३९ का प्रयोग नाभिकीय हथियारों में मुख्य विखंडनीय तत्व के रूप में होता है। यह बड़ी मात्र में ऊष्मीय ऊर्जा और कम स्तर के गामा कणों का उत्सजर्न करता है।


title: प्लूटोनियम

text: रेडियोधर्मिता के गुण के कारण प्लूटोनियम के समस्थानिक और यौगिक विषैले होते हैं। जहां तक रासायनिक तौर पर इसके जहरीलेपन की बात है, यह आर्सेनिक और सायनाइड से अपेक्षाकृत कम विषैला होता है। अन्य धातुओं की तरह प्लूटोनियम ऊष्मा और विद्युत का सुचालक नहीं होता। प्लूटोनियम एलॉय बना सकने में सक्षम होता है।


title: प्लूटोनियम

text: प्लूटोनियम के शुद्ध रासायनिक यौगिक की प्राप्ति १९४२ ई. में हुई थी। यह पहला धात्विक तत्व है जो केवी संश्लेषण से पर्याप्त मात्रा में प्राप्त हुआ था। आज भी इसकी प्राप्ति नाभिकीय रिऐक्टर में ही होती है। प्लूटोनियम बड़ी अल्प मात्रा में यूरेनियम अयस्कों, पिचब्लेंड और मोनेज़ाइट, में पाया जाता है। यूरेनियम २३८ पर न्यूट्रॉन द्वारा बम वर्षा से नयूट्रॉन का अवशोषण कर यह बनता है। ये न्यूट्रॉन यूरेनियम के स्वत: विखंडन से उत्सर्जित होते हैं। यह क्रिया नाभिकीय रिऐक्टर में संपन्न होती है। यूरेनियम २३८ कुछ न्यूट्रॉन का अवशोषण कर यूरेनियम २३९ बनता है। यह दो उत्तरोत्तर बीटाकणों के उत्सर्जन से प्लूटोनियम २३९ बनाता है। प्लूटोनियम २३९ के बनने पर इसे रासायनिक विधि से अन्य तत्वों से पृथक् करते हैं। यह इतनी अधिक मात्रा में प्राप्त हो गया है कि इसके यौगिकों का विस्तार से अध्ययन हुआ है।


title: प्लूटोनियम

text: प्लूटोनियम के अनेक यौगिक प्राप्त हुए हैं। इसके तीन ऑक्साइड, प्लूटोनियम मोनोक्साइड, प्लूटोनियम सेस्क्विऑक्साइड और प्लूटोनियम डाइऑक्सइड महत्व के हैं। इन ऑक्साइडों के सहयोग से ही प्लूटोनियम के हैलाइड और आक्सीहैलाइड प्राप्त हुए हैं। प्लूटोनियम ट्राइफ्लोराइड को छोड़कर अन्य सब हैलाइड आर्द्रताग्राही होते हैं। प्लूटोनिय के कार्बाइड, नाइट्राइड, सिलिसइड और सल्फाइड भी प्राप्त हुए हैं। ये बहुत ऊँचे ताप पर भी स्थायी होते हैं। प्लूटोनियम के यौगिकों की संख्या आज बहुत अधिक बढ़ गई है और इनके गुण का भी अध्ययन बड़े विस्तार से हुआ है।


title: प्लूटोनियम

text: परमाणु ऊर्जा में प्लूटोनियम-२३९ काम आता हे। नाभिकीय रिएक्टर में यह ईंधन का कार्य करता है। ऐसे रिऐक्टर यूरेनियम-२३८ के साथ मिलकर ऊर्जा उत्पन्न करते हैं और साथ साथ न्यूट्रॉन के अवशोषण से प्लूटोनियम-२३९ भी बनता है। प्लूटोनियम २३८ के विखंडन से जो ऊर्जा प्राप्त होती है वह ऊर्जा पूर्ण विखंडन में प्रति पाउंड १०,०००,००० किलोवाट घंटा ऊष्मा ऊर्जा के बराबर होती है। इस ऊर्जा को ऊष्मा के रूप में, या विद्युत् के रूप में, परिणत कर सकते हैं। इससे समस्त ऊर्जा के २० से ३० प्रतिशत तक की उपलब्धि हो सकती है। ऊर्जा की उपलब्धि वस्तुत: यंत्र की दक्षता पर निर्भर करती है।


title: गंडमाला

text: गंडमाला (Scrofula, गलगंड) रोग में मनुष्य के शरीर की लसीका ग्रंथियों, विशेषत: ग्रीवा की लसीका ग्रंथियों में दोष उत्पन्न हो जाता है। यक्ष्मा प्रकृति के बच्चों में यह रोग प्राय: अधिक होता है।


title: गंडमाला

text: इस रोग में लसीका ग्रंथियाँ बढ़ जाती हैं। रोगी को ज्वर आने लगता है और स्वास्थ्य शनै:-शनै: गिरता जाता है।


title: गंडमाला

text: संतुलित तथा पुष्टिकारक भोजन का अभाव, अस्वस्थ तथा दूषित वातावरण में रहने तथा दूषित दूध के उपयोग से रोग की अवस्था उपस्थित हो सकती है। बच्चों में जब भी शरीर में रोग से लड़ने की क्षमता कम हो जाती है, गंडमाला होने की संभावना रहती है। यह रोग अधिकतर यक्ष्माजीवाणु के शोथ के कारण होता है। यदि उचित उपचार न किया जाए तो लसीका ग्रंथियाँ फोड़े का उग्र रूप धारण कर लेती हैं।


title: गंडमाला

text: इस रोग का मुख्य उपचार स्वच्छ वायु का सेवन, प्रकाशयुक्त वातावरण में रहना तथा पुष्टकर भोजन है। यह केवल रोग का उपचार ही नहीं, वरन् इससे रोग की रोकथाम भी की जा सकती है। स्ट्रेप्टोमाइसीन तथा अन्य औषधियों का जो यक्ष्मा में प्रयुक्त होती हैं। इस रोग में भी उपयोग करने से नाभ होता है।


title: उत्कृष्‍ट धातु

text: रसायन विज्ञान में उत्कृष्ट धातुएँ या राज धातुएँ (noble metals) वे धातुएँ हैं जिनका आर्द्र वायु के सम्पर्क में रहने के बावजूद क्षरण और ऑक्सीकरण बहुत कम होता है। रजत, स्वर्ण, प्लैटिनम, रोडियम, पैलेडियम आदि प्रमुख उत्कृष्ट धातुएँ हैं।


title: उत्कृष्‍ट धातु

text: नीचे की सारणी में कुछ धातुओं के विद्युतरासायनिक गुण दिये हुए हैं। इसमें उत्कृष्ट धातुओं के नाम मोटे अक्षरों में लिखे हुए हैं।


title: फ्रूटी

text: फ़्रूटी एक आम्र पेय है जो भारत में बेचा जाता है। यह प्राकृतिक स्वाद और आम-सान्द्र के साथ बनाया गया है। यह प्रमुख उत्पाद है और पार्ले ऐग्रो द्वारा बनाया गया सबसे सफल पेय उत्पाद है। फ़्रूटी को 1985 में टेट्रा पैक पैकेजिंग में शुरू किया गया था, और अब इसे पीईटी बोतलों और आयताकार पैकों में भी बेचा जाता है। फ़्रूटी का निर्यात संयुक्त राज्य, कनाडा, यूनाइटेड किंगडम, संयुक्त अरब अमीरात, सउदी अरब, मलेशिया, मालदीव, सिंगापुर, थाईलैण्ड, न्यूज़ीलैण्ड, ऑस्ट्रेलिया, मोज़ाम्बीक, घाना, मलावी, ज़ाम्बिया, नाईजीरिया, तंज़ानिया, जापान और आयरलैण्ड को होता है।


title: फ्रूटी

text: पेय में आम का गूदा, पानी, चीनी, सिट्रिक अम्ल, एस्कॉर्बिक अम्ल, नमक, रंग और स्वाद होता है। फ़्रूटी में प्रति 250 मिलीलीटर में 33.7 ग्राम चीनी होती है।


title: फ्रूटी

text: फ़्रूटी को हरे रंग के आयताकार टेट्रा पाक में रेडी-टू-सर्व मैंगो ड्रिंक के रूप में शुरू किया गया था। फ़्रूटी पहला आम पेय नहीं था, लेकिन जून 2020 तक 25.6% मार्केट शेयर के साथ जल्दी ही एक बड़ा बाजार भाग प्राप्त कर लिया।


title: फ्रूटी

text: नारा "मैंगो फ़्रूटी, फ़्रेश ऐंड जूसी", अरुण लाहौरी और जीएम मेनोन की विपणन जोड़ी द्वारा बनाई गई थी, जिसका ब्रांड की संचार एजेंसी के रूप में संक्षिप्त रूप "आम फ़्रूटी को ताजगी और रसीला का पर्याय बनाना" था। ब्रांड द्वारा इस्तेमाल किए गए अन्य नारों में शामिल हैं: "फ़्रेश एंड जूसी गॉट टु बी फ़्रूटी", और "जूस अप योर लाइफ़"।


title: फ्रूटी

text: इस पेय का विज्ञापन अल्लू अर्जुन, आलिया भट्ट और शाहरुख़ ख़ान ने किया है। 2013 में ब्रांड ने अपनी विपणन पर 40% अधिक खर्च किया।


title: फ्रूटी

text: सुविधा सुनिश्चित करने के लिए, फ्रूटी को विभिन्न आकारों: , और टेट्रापेको में पेश किया जाता है। एक उपभोक्ता अध्ययन से पता चला है कि उपभोक्ताओं को पुन:ढक्कन बोतल की जरूरत है जोकि आम पेय अनुभाग में मौजूद नहीं थी। पार्ले एग्रो ने उपभोक्ता की आवश्यकता को दृढ़ता से माना और एक नई स्वच्छ हॉटफिल पेट (PET) बोतल में फ्रूटी शुरू की, जिसने इसे पेट (PET) बोतलों में पेश किया जाने वाला पहला आम पेय बनाया.


title: अत्यंतनूतन युग

text: अत्यंतनूतन (Pleisctocene epoch, प्लाइस्टोसीन) पृथ्वी के भूवैज्ञानिक इतिहास में एक भूवैज्ञानिक युग था जो आज से लगभग २५.८८ लाख वर्ष पहले शुरू हुआ और आज से ११,७०० वर्ष पहले समाप्त हुआ। यह चतुर्थ कल्प (Quarternary) का पहला युग था जो स्वयं नूतनजीवी महाकल्प (Cenozoic) का वर्तमान भूवैज्ञानिक कल्प है। इस युग में विश्व के के बहुत विस्तृत क्षेत्रों पर बार-बार हिमानियाँ (ग्लेशियर) फैलने से हिमयुग आये। अत्यंतनूतन युग से पहले अतिनूतन युग (Pliocene, प्लायोसीन) था और उसके बाद नूतनतम युग (Holocene, होलोसीन) आरम्भ हुआ, जो आज तक जारी है।


title: अत्यंतनूतन युग

text: इस युग में पृथ्वी का बहुत बड़ा भाग हिम से ढका था, लेकिन इसके अंतिम सहस्रों वर्षों में अधिकांश हिम पिघल गया और बहुत-सी हिमचादरें लुप्त हो गई हैं, जिस से आज ध्रुव प्रदेशों के अतिरिक्त केवल कुछ ही भागों में हिमस्तर दिखाई देता है। भूवैज्ञानिकों ने ज्ञात किया है कि प्लाइस्टोसीन युग में शीतोष्ण कटिबंध व उष्ण कटिबंध के बहुत से भाग हिमाच्छादित थे। इन्हें इन भागों में हिमनदों की उपस्थिति के प्रमाण मिले हैं। इन स्थानों पर गोलाश्म मृत्तिका (प्रस्तरयुक्त चिकनी मिट्टी) तथा हिमानियों का मलबा दिखाई देता है। साथ ही हिमानीय प्रदेशों के अमिट चिह्न जैसे हिमानी के मार्ग की चट्टानों का चिकना होना, उनपर बहुत सी खरोचों के निशान पड़े रहना, शिलाओं पर धारियाँ होना आदि विद्यमान हैं। हिमानीय प्रदेशों की घाटियाँ अंग्रेजी के अक्षर 'यू' (U) के आकार की होती हैं तथा इनमें हिम भेडपीठ शैल (Roches mountonnees) तथा हिमजगह्वर (Cirgua) रचनाएँ देखने को मिलती हैं। अनियत गोलाश्म अर्थात् अनाथ शिलाखंड की उपस्थिति भी हिमानीय प्रदेशों की पहचान है। ये वे शिलाखंड हैं जिनका उस क्षेत्र की शिलाओं से कोई संबंध नहीं है, ये ते हिमनद के साथ एक लंबी यात्रा करते हुए आते हैं और हिम पिघलने पर अर्थात् हिमनद के लोप होने पर वहीं रह जाते हैं।


title: अत्यंतनूतन युग

text: उपर्युक्त प्रमाणों के आधार पर भू-विज्ञानियों ने यह तथ्य स्थापित किया है कि प्लास्टोसीनयुग में यूरोप, अमरीका, अंटार्कटिका और हिमालय का लगभग 205 लाख वर्ग किलोमीटर क्षेत्र हिमचादरों से ढका था। उत्तरी अमरीका में मुख्यत: तीन हिमकेंद्रों लैब्रोडोर, कीवाटिन और कौरडिलेरियन से चारों दिशाओं में हिम का प्रवाह हुआ जिसने लगभग 102 लाख वर्ग किलोमीटर क्षेत्र को ढक लिया। यहाँ हिम की मोटाई लगभग दो मील थी। उत्तरी यूरोप में हिम का प्रवाह स्केंडिनेविया प्रदेश से दक्षिण पश्चिम दिशा में हुआ जिससे इंग्लैंड, जर्मनी और रूस के बहुत से भाग बर्फ से ढक गए, इसी प्रकार भारत के भी अधिकांश भाग इस युग में हिम से आच्छादित थे।


title: अत्यंतनूतन युग

text: प्लाइस्टोसीन हिमनदयुग के जो प्रमाण भारतीय उपमहाद्वीप में मिले हैं उनमें हिमालयक्षेत्र से प्राप्त प्रमाण पुष्ट और प्रभावशाली हैं। हिमालय के विस्तृत क्षेत्र में हिमानियों का मलबा मिलता है, नदियों की घाटियों में हिमोढयुक्त मलबे की पर्तें दिखाई देती देती हैं तथा स्थान स्थान पर, जैसे पुटवार में, अनियत गोलाश्म भी मिले हैं। प्रायद्वीपीय भारत में भी हिमनदयुग के प्रमाण मिले हैं, पर यह प्रत्यक्ष न होकर परोक्ष हैं। नीलगिरि पर्वत, अन्नामलाई और शिवराई पर्वत शिखरों में शीत जलवायु की वनस्पतियाँ एवं जीवाश्म मिले हैं। पारसनाथ की पहाड़ियों तथा अरावली पर्वत में वनस्पतियों के अवशेष मिले हैं जो अब हिमालय पर्वत में उगती हैं। यह परोक्ष प्रमाण इस बात के द्योतक हैं कि उस समय इन भागों की जलवायु आज की जलवायु से भिन्न थी।


title: अत्यंतनूतन युग

text: अत्यंतनूतन युग में हिमानियाँ कई बार बढ़ी और घटी। यूरोप में इस युग के चार हिमयुगों तथा चार अंतर्हिमकालों की स्थापना की है। हिमयुगों के स्पष्ट प्रमाण क्रमश: आल्प्स में गुंज, मिंडल रिस और वुर्म नदियों की घाटियों में मिले हैं अत: इन चारों हिमकलों को गुंज हिमकाल, मिंडल हिमकाल और बुर्म हिमकाल की संज्ञा दी गई है। इनमें गुंज हिमकाल सबसे पहला है, उसके बाद मिंडल हिमकाल, फिर रिस हिमकाल और सबसे अंत में वुर्म हिमकाल का आगमन हुआ। इन हिमकलों के बीच का समय, जब हिम का सकुंचन हुआ, अंतर्हिमकाल कहलाता है। सर्वप्रथम आदिमानव की उत्पत्ति गुंज और मिंडल हिमकालों के बीच आँकी गई हैं। विश्व के अन्य भागों, जैसे अमरीका आदि में भी, इन चारों हिमकालों की स्थापना की पुष्टि हुई है। भारत में भी यूरोप के समकक्ष चारों हिमकालों के च्ह्रि मिले हैं। शिमला क्षेत्र में फैली पींजोरस्तर की चट्टानें गुंज हिमयुग के समकालीन हैं। ऊपरी कंग्लामरिट - प्रस्तर शिलाएँ मिंडल हिमकाल के समकक्ष हैं। नर्मदा की जलोढक रिस हिमकाल के समकालीन आँकी गई हैं तथा पुटवार की लोयस एवं रेत वर्मयुग के निक्षेपों के समकक्ष हैं। डीटेरा एवं पीहरसन नामक भूवैज्ञानिकों ने तो कश्मीर घाटी में पाँच हिमकालों की कल्पना की है।


title: अत्यंतनूतन युग

text: यद्यपि प्लाइस्टोसीन युग को ही हिमयुग के नाम से संबोधित किया जाता है, तथापि भौमिक इतिहास के अन्य युगों में भी ऐसे प्रमाण मिले हैं जो इस बात की पुष्टि करते हैं कि पृथ्वी के बृहद् भाग इससे पूर्व भी कई बार हिमचादरों से ढँके थे। अब से लगभग 35 करोड़ वर्ष पूर्व कार्बनीयुग में अफ्रीका, भारत, ऑस्ट्रेलिया तथा दक्षिणी अमरीका के बृहद् भाग हिमाच्छादित थे। अनुमानत: कार्बनीयुग में हिम का विस्तार प्लाइस्टोसीन युग की अपेक्षा कहीं अधिक था। कनाडा, दक्षिणी अफ्रीका और भारत में कैंब्रियनपूर्वकल्प की शिलाओं में गोलाशय मृत्तिका तथा हिमानियों की विद्यमानता के अन्य चित्र भी मिले हैं। किन्हीं किन्हीं क्षेत्रों में मध्यजीवी महाकल्प तथा नूतनजीवी महाकल्प से भी हिमस्तर के प्रमाण उपलब्ध हैं।


title: अत्यंतनूतन युग

text: हिमानियों की रचना के लिए न्यून ताप तथा पर्याप्त हिमपात आवश्यक है। हिमक्षेत्रों में हिमपात की मात्रा अधिक होती है और ग्रीष्म ऋतु का ताप उस हिम को पिघलाने में असमर्थं रहता है, अत: प्रति वर्ष हिम एकत्र होता रहता है। इस प्रकार निरंतर हिम के जमा होने से हिमानियों की रचना होती है। उपयुक्त वातावरण मिलने पर हिमानियों का आकार बढ़ता जाता है और यह बृहद् रूप धारण कर लेती हैं और पृथ्वी का एक बड़ा भाग बर्फ से ढँक जाता है।


title: अत्यंतनूतन युग

text: जलवायु परिवर्तन, जल-थल-मंडलों की स्थिति से परिवर्तन, सूर्य की नर्मी का प्रभाव कम होना, ध्रुवों का अपने स्थान से पलायन, वायुमंडल में कार्बन डाईऑक्साइड की बहुलता हिमावरण का मूल कारण है। यह पृथ्वी की निम्नलिखित गतियों पर निर्भर है - घूर्णाक्ष का अयन (Precession of the axis of rotation), पृथ्वी के अक्ष की परिभ्रमणदिशा का कक्षा पर विचरण (Variation of inclination to the plane of orbit), भूकक्षा का अयन (Precession of the Earth's orbit)। इनका पृथक् पृथक् रूप में जलवायु पर विशेष प्रभाव नहीं पड़ता, परंतु यदि सब एक साथ एक ही दिशा में प्रभावकारी होते हैं तो जलवायु में मूल परिवर्तन हो जाता है। उदाहरणार्थ जब कक्षा की उत्केंद्रता अधिक तथा अक्ष का झुकाव कम हो और पृथ्वी अपने कक्षामार्ग में सबसे अधिक दूरी पर हो तब उत्तरी गोलार्ध में ग्रीष्म ऋतु में बहुत कम ताप उपलब्ध होगा। शरद ऋतु लंबी होगी तथा शीत अधिक होगा। इसके विपरीत कक्षा की लघु उत्केंद्रता तथा अक्ष का विपरीत दिशा में विवरण मृदुल जलवायु का प्रेरक है। खगोलात्मक आधार पर ग्रीष्म और शीत जलवायु का आवागमन लगभग एक लाख वर्षों के अंतराल पर होता है। प्लाइस्टोसीन युग में ज्ञान हिमकालों से मोटे तौर पर इसकी पुष्टि होती है।


title: शांति देवी

text: शांति देवी (११ दिसंबर १ ९ २६ - २ दिसंबर १९) एक भारतीय महिला थीं जिन्होंने अपने पिछले जीवन को याद करने का दावा किया, और पुनर्जन्म अनुसंधान का विषय बन गई। भारतीय राजनीतिक नेता महात्मा गांधी द्वारा गठित एक आयोग ने उनके दावे का समर्थन किया, जबकि शोधकर्ता बाल चंद नाहटा की एक अन्य रिपोर्ट ने इसे विवादित बना दिया। इसके बाद, कई अन्य शोधकर्ताओं ने उनका साक्षात्कार लिया, और उनके बारे में लेख और किताबें प्रकाशित कीं।


title: शांति देवी

text: शांति देवी का जन्म दिल्ली, भारत में हुआ था। 1930 के दशक में एक छोटी लड़की के रूप में, वह पिछले जीवन के विवरण को याद करने का दावा करने लगी। इन खातों के अनुसार, जब वह लगभग चार वर्ष की थी, तो उसने अपने माता-पिता को बताया कि उसका असली घर मथुरा में है जहाँ उसका पति रहता था, लगभग 145 से किमी दिल्ली में उसके घर है। अपने माता-पिता से निराश होकर, वह छह साल की उम्र में घर से भागकर मथुरा पहुँचने की कोशिश करने लगी। वापस घर, उसने स्कूल में कहा कि उसकी शादी हो चुकी थी और बच्चे को जन्म देने के दस दिन बाद उसकी मृत्यु हो गई थी। अपने शिक्षक और प्रधानाध्यापक द्वारा साक्षात्कार के बाद, उन्होंने मथुरा बोली के शब्दों का इस्तेमाल किया और अपने व्यापारी पति, "केदार नाथ" के नाम को विभाजित किया। प्रधानाध्यापक मथुरा में उस नाम से एक व्यापारी स्थित थे, जिन्होंने अपनी पत्नी लुग्दी देवी को नौ साल पहले एक बेटे को जन्म देने के दस दिन बाद खो दिया था। केदार नाथ ने अपने भाई होने का नाटक करते हुए दिल्ली की यात्रा की, लेकिन शांति देवी ने तुरंत उन्हें और लुग्दी देवी के बेटे को पहचान लिया। जैसा कि वह अपनी पत्नी के साथ केदार नाथ के जीवन के कई विवरणों को जानता था, वह जल्द ही आश्वस्त हो गया कि शांति देवी वास्तव में लुग्दी देवी का पुनर्जन्म है।


title: शांति देवी

text: इस मामले को महात्मा गांधी के ध्यान में लाया गया जिन्होंने जांच के लिए एक आयोग का गठन किया। 15 नवंबर 1935 को आयोग ने शांति देवी के साथ मथुरा की यात्रा की। वहाँ उसने कई परिवार के सदस्यों को पहचाना, जिसमें लुग्दी देवी के दादा जी भी शामिल थे। उसे पता चला कि केदारनाथ ने लुगदी देवी से उनकी मृत्यु के लिए कई वादों को निभाने के लिए उपेक्षा की थी। उसने फिर अपने माता-पिता के साथ घर की यात्रा की। 1936 में प्रकाशित आयोग की रिपोर्ट ने निष्कर्ष निकाला कि शांति देवी वास्तव में लुग्दी देवी का पुनर्जन्म थी।


title: शांति देवी

text: उस समय दो और रिपोर्ट लिखी गई थीं। बाल चंद नाहटा की रिपोर्ट को पुंजर्नामा की परिरलोचना नाम से एक हिंदी पुस्तिका के रूप में प्रकाशित किया गया था। इसमें उन्होंने कहा कि "जो भी सामग्री हमारे सामने आई है, वह हमें इस निष्कर्ष पर नहीं पहुँचाती है कि शांति देवी की पूर्व जीवन की यादें हैं या यह मामला पुनर्जन्म को प्रमाणित करता है"। इस तर्क को बाद में एक लेख में इंद्र सेन ने विवादित कर दिया था। 1936 में आयोजित साक्षात्कारों पर आधारित एक और रिपोर्ट 1952 में प्रकाशित हुई थी।


title: शांति देवी

text: शांति देवी ने शादी नहीं की। उन्होने 1950 के दशक के अंत में अपनी कहानी फिर से बताई, और 1986 में एक बार जब इयान स्टीवेन्सन और केएस रावत ने उसका साक्षात्कार लिया। इस साक्षात्कार में उन्होंने लुगदी देवी की मृत्यु होने पर उन्हें मृत्यु के निकट के अनुभवों से भी संबंधित किया। केएस रावत ने 1987 में अपनी जांच जारी रखी, और आखिरी साक्षात्कार 27 दिसंबर 1987 को उनकी मृत्यु से केवल चार दिन पहले हुआ। एक स्वीडिश लेखक, जिन्होंने 1994 में इस मामले के बारे में एक पुस्तक प्रकाशित की थी; अंग्रेजी अनुवाद 1998 में दिखाई दिया।


title: पुस्तकालय विज्ञान के पाँच सूत्र

text: पुस्तकालय विज्ञान के पाँच सूत्र प्रसिद्ध पुस्तकालयविज्ञानी डॉ शियाली रामामृत रंगनाथन द्वारा प्रस्तुत सिद्धान्त हैं। उन्होंने सन् १९२८ में पुस्तकालय विज्ञान के इन पाँच नियमों का प्रतिपादन किया था-


title: लोमश

text: लोमश के वक्ताओं में से एक महर्षि थे। शरीर पर रोएँ अधिक होने से इन्हें यह नाम मिला था। कथा है कि सौ वर्षों तक कमलपुष्पों से इन्होंने शिव जी की पूजा की थी, इसी से इन्हें यह वरदान मिला था कि कल्पांत होने पर इनके शरीर का केवल एक बाल झड़ा करेगा। ये सदा तीर्थाटन किया करते थे और बड़े धर्मात्मा थे। तीर्थाटन के समय युधिष्ठिर ने इनसे अनेक आख्यान सुने थे। इन्होंने दुर्दम राजा को देवी भागवत की कथा पाँच बार सुनाई थी जिससे रवत नामक पुत्र की प्राप्ति हुई थी। इन्होंने नर्मदा स्नान का निर्देश कर पिशाचयोनि में प्रविष्ट गंधर्वकन्याओं आदि का उद्धार किया था। इनके लिखे ये दो ग्रंथ बताए जाते हैं - लोमशसंहिता तथा लोमशशिक्षा। इनके नाम पर एक 'लोमाश रामायण' भी प्राप्त है।


title: पैर

text: पैर या पाँव किसी कशेरुकी प्राणी के शरीर की टाँग के अंत पर स्थित अंग होता है। अक्सर इस पैर का तलुआ धरती के साथ लगकर प्राणी का भार उठाने और उसके चलने में सहायक होता है।


title: हेग

text: हेग (Hague) या द हेग नीदरलैंड के पश्चिमी भाग में एम्सटर्डम के ३० मील दक्षिण पश्चिम में स्थित दक्षिणी हालैंड नामक प्रदेश की राजधानी है। यों तो एम्सटर्डम को राष्ट्रीय राजधानी होने का गौरव प्राप्त है फिर भी हेग की नीदरलैंड्स की वास्तविक राजधानी है क्योंकि संसद एवं राष्ट्राध्यक्ष का आवास यही है। यह यूरोप के सुंदर एवं आकर्षक नगरों में से एक है।


title: हेग

text: १२४८ ई० में काउंट विलियम ने यहाँ आखेट के लिए एक किले का निर्माण कराया। इस किले के चारों ओर नगर का विकास हुआ है। किले की समीपवर्ती क्षेत्र को "विनेनहाफ" कहते हैं। यह नगर सुंदर भवनों एवं उद्यानों के लिए विख्यात है। रिडर जाल या "हाल ऑव नाइट्स" में प्रति वर्ष तीसरे मंगलवार को संसद का उद्घाटन करने महारानी पधारती हैं। यहाँ बहुत से संग्रहालय हैं जिनमें चित्रों एवं पांडुलिपियों का मीरमानी वेस्ट्रीनलेनम (Meermanno Westreenlanum) संग्रहालय महत्वपूर्ण है। ग्रोटेकेर्क एवं गोथिक गिरजाघर, ललितकला अकादमी, रायल पुस्तकालय एवं प्रासाद तथा पीस पैलेस दर्शनीय स्थल हैं। अमन महल (अंग्रेज़ी : Peace Palace) हेग में आलमी अदालत या अंतरराष्ट्रीय न्यायालय है। आधुनिक भवनों में शेल एवं के. एल. एम. भवन उल्लेखनीय हैं। शिक्षण संस्थाओं में अंतरराष्ट्रीय विद्यालय, अमरीकी विद्यालय, रायल संगीत संरक्षिका (Conservatory) अंतरराष्ट्रीय विधि अकादमी एवं समाजविज्ञान संस्थान हैं। वेस्टडुइन (६१७ एकड़) और ज्यूडरपार्क (२१० एकड़) महत्व के हैं।


title: हेग

text: हेग, एम्सटर्डम, राटर्डम, यूट्रेच्ट एवं पेरिस से रेलमार्गों द्वारा जुड़ा हुआ है। एम्सटर्डम के पास में हवाईअड्डा है। यहाँ विद्युत् यंत्र, स्टोव, रसायन, मुद्रण यंत्र एवं रबर तथा विलासिता की वस्तुओं का निर्माण होता है। समीप में स्थित शेवेनिंगम एक विख्यात समुद्री स्थल है। विलियम तृतीय नामक इंग्लैंड का राजा यहीं पैदा हुआ था।


title: बुता कोला

text: शब्द " बुता" से लिया गया है ( तुलु 'आत्मा', 'देवता' के लिए; बदले में 'मुक्त तत्वों' के लिए संस्कृत भूत से लिया गया है, 'जो शुद्ध है', 'फिट', 'उचित', 'सत्य', 'अतीत'), 'जीव'; अंग्रेजी: " 'भूत', 'भूत', 'बूथा"' ")" और "कोला" ( तुलु 'नाटक, प्रदर्शन, त्योहार' के लिए)।


title: बुता कोला

text: एक "बुता कोला " ("भूत कोला ") या "नेमा" आम तौर पर एक वार्षिक अनुष्ठान प्रदर्शन होता है जहां स्थानीय आत्माओं या देवताओं ( "बुताएं, दैव" ) को कुछ अनुसूचित जातियों जैसे नालिक, पंबाडा, या परवा समुदायों के अनुष्ठान विशेषज्ञों द्वारा चैनलाइज़ किया जा रहा है। भूत कोला पंथ तुलु नाडु क्षेत्र के गैर-ब्राह्मण "तुलुवाओं" में प्रचलित है।"कोला" शब्द पारंपरिक रूप से एक आत्मा की पूजा के लिए आरक्षित है जबकि एक "नेमा" में कई आत्माओं को पदानुक्रमित क्रम में शामिल करता है। "कोला" और " नेमा" में परिवार और गांव के विवादों को मध्यस्थता और न्यायनिर्णयन की भावना के रूप में संदर्भित किया जाता है। सामंती समय में, अनुष्ठान के न्याय पहलू में राजनीतिक न्याय के मामले शामिल थे, जैसे कि राजनीतिक अधिकार की वैधता, साथ ही वितरणात्मक न्याय के पहलू। भूमि की उपज सीधे बीटा (कॉमन्स) के स्वामित्व के साथ-साथ प्रमुख "जागीरों" के कुछ योगदानों को ग्रामीणों के बीच पुनर्वितरित किया गया था।


title: बुता कोला

text: एक बुता कोला या "दैवनाम" में अनुष्ठान प्रदर्शन में संगीत, नृत्य, गायन और विस्तृत वेशभूषा शामिल "होती" है। पुराने तुलु में गायन देवता की उत्पत्ति का वर्णन करते हैं और कहानी बताते हैं कि यह वर्तमान स्थान पर कैसे आया। इन महाकाव्यों को "पांडन के नाम से जाना जाता है।"


title: बुता कोला

text: थर्स्टन सबसे प्रसिद्ध देवताओं में गिना जाता है "ब्रह्मेरु, कोडमनिताया, कुक्किंटाया, जुमादी, सरला जुमादी, पंच जुमादी, लेक्केसिरी, पंजुरली, कुप्पे पंजुरली, रक्त पंजुरली, जरांडाया, उरुंडराय्या, होसादेवाता (या होसा अप्पे), दून या होसा अप्पे। तुक्कटेरी, गुलिगा, बब्बरिया, नीचा, दुग्गलया, महिसंदय, वर्ते, कोरगज्जा, चामुंडी, बैदेरुकुलु, उक्कतिरी, कल्लुरती, शिरादि, उल्लथी, ओक्कुबल्ला, कोर्डदाब्बू, उल्लाया, कोराथी, सिरी, मंत्रादेवते, रक्तदेवते, रक्तदेवते, रक्तेश्वरी, । कुछ के अनुसार, जुमादी चेचक की देवी मारी है। माना जाता है कि भूत विभिन्न जातियों से संबंधित हैं। उदाहरण के लिए ओक्कुबल्लाला और दीवानजिरी जैन हैं, कोडमनिताया और कुक्कीनाटया बंट हैं, कलकुणा एक लोहार हैं, बोबरिया एक मापिल्ला हैं, और निचा एक कोरगा हैं।" उनमें से कुछ पुश्तैनी आत्माएं हैं जैसे "बोब्बरिया", "कलकुण्ट", "कल्लुरती", "सिरी", "कुमार" कोटि और चेन्नय्या । कुछ देवता जंगली जानवर हैं जैसे कि सूअर - "पंजुरली" (महिला समकक्ष "वर्ते पंजुरली" या बाघ - "पिलिचंडी।"


title: बुता कोला

text: नृवंशविज्ञानी पीटर क्लॉस के अनुसार, तुलु " पद्दन्ना" एक ब्रह्मांड विज्ञान को प्रकट करते हैं जो विशिष्ट रूप से द्रविड़ियन है और इस प्रकार पौराणिक हिंदू ब्रह्मांड विज्ञान से अलग है। महत्वपूर्ण रूप से, पौरोहित्य शास्त्रों में सीखी गई जाति का संरक्षण नहीं है, बल्कि एक ओर शासक अभिजात वर्ग और दूसरी ओर समाज के निचले तबके के अनुष्ठान विशेषज्ञों के बीच साझा किया जाता है। दुनिया दो तीन क्षेत्रों में विभाजित है: पहला, खेती की भूमि (ग्राम्य) का क्षेत्र, दूसरा बंजर भूमि और जंगलों का क्षेत्र (जंगल / आराण्य), और तीसरा आत्माओं का क्षेत्र (बीता-लोक)। ग्राम्य और जंगल/आरण्य मूर्त दुनिया का हिस्सा हैं, जबकि भुता-लोक उनके अमूर्त समकक्ष हैं। जिस प्रकार जंगला और अरण्य के रूप में अतिक्रमण, रोग, भूख और मृत्यु से ग्राम्य को लगातार खतरा होता है, उसी तरह मूर्त दुनिया आत्माओं की अमूर्त दुनिया से लगातार खतरे में है। जंगल की दुनिया "जंगली, अनियंत्रित, अनियंत्रित, विनाश के भूखे प्राणियों की दुनिया" है।


title: बुता कोला

text: इसलिए जंगल की दुनिया और आत्माओं की दुनिया को एक दूसरे की दर्पण छवियों के रूप में देखा जाता है। जंगली जानवर मानव कृषक और उसके खेतों जैसे बाघ, सांप, जंगली सूअर, और बाइसन को धमकाते हुए, अपने संबंधित बूट्स पिल्ली ", नागा, पंजुरली" और "मैसंदया" में अपने दर्पण चित्र पाते हैं।


title: बुता कोला

text: इन तीनों लोकों के बीच का संबंध संतुलन और नैतिक व्यवस्था का है। यदि यह आदेश मनुष्यों द्वारा परेशान किया जाता है,तो ऐसा माना जाता है कि आत्माएं विक्षिप्त हो जाती हैं। यदि आदेश बनाए रखा जाता है, तो आत्माओं को सहायक और परोपकारी माना जाता है। इस प्रकार, तुलु संस्कृति की आत्माएं न तो 'अच्छी' हैं और न ही 'बुरी' हैं; वे "न तो क्रूर हैं और न ही शालीन। वे विधिपूर्वक और दृढ़ता से एक ढीली मानवता को नैतिकता की आवश्यकता और एकजुटता के मूल्य की याद दिलाते हैं।"किसी को भी इस त्रिगुणात्मक ब्रह्मांड के नैतिक और ब्रह्माण्ड संबंधी मानदंडों से ऊपर नहीं माना जाता है, यहां तक कि आत्माओं या देवताओं को भी नहीं। इस प्रकार "भुता" अपने निर्णय में सनकी या मनमानी नहीं हैं। "भुता" नैतिक मानदंडों की एक प्रणाली के संबंध में उनके संरक्षक के संरक्षक हैं, उनके बावजूद नहीं।


title: बुता कोला

text: श्रद्धांजलि और निष्ठा के सामंती संबंध मूर्त दुनिया में मनुष्यों के बीच, अमूर्त दुनिया में आत्माओं के बीच और मूर्त और अमूर्त दुनिया में मनुष्यों और आत्माओं के बीच संबंधों को चिह्नित करते हैं। जबकि मनुष्यों की दुनिया पर एक नश्वर राजा का शासन है, आत्माओं की दुनिया पर जंगल और बूटों के स्वामी बरमेरू का शासन है। और जिस तरह भू-अभिजात वर्ग अपने राजा से सुरक्षा और समर्थन पर निर्भर था, उसी तरह मनुष्यों की दुनिया आत्माओं से सुरक्षा और समर्थन पर निर्भर करती है। इस प्रकार वर्ष में एक बार कोला या " नेमा" के समय, मानव जगत के स्वामी (कुलपति, जमींदार, राजा) को उस आत्मा को रिपोर्ट करके अपने अधिकार में पुन: पुष्टि "करनी पड़ती" है जिसके लिए वह जवाबदेह है। जबकि लौकिक स्वामी का अधिकार आत्मा पर निर्भर है ";" अनुष्ठान में ग्रामीणों की सक्रिय भागीदारी से आत्मा के अधिकार की गारंटी होती है। इस प्रकार ग्रामीणों की सक्रिय भागीदारी से कुछ हद तक राजनीतिक वैधता को बरकरार रखा जाता है। अनुष्ठान से उनका हटना जमींदार के अधिकार को गंभीर रूप से प्रभावित कर सकता है।


title: बुता कोला

text: जैसा कि क्लॉज देखता है, सामंती लेन-देन के इस नेटवर्क में प्रमुख मध्यस्थ ऐसे समुदाय हैं जो एक समय में ग्राम्य और जंगल/आरण्य के बीच एक सीमांत जीवन व्यतीत कर सकते थे।जंगल में और बाहर रहने वाले आदिवासी समुदायों और वन उत्पादों में व्यापार करने के लिए आत्मा प्रतिरूपण के रूप में सेवा करने के लिए पूर्वनिर्धारित किया गया था क्योंकि उनके जीवन की दुनिया, जंगल, आत्माओं की दुनिया का केवल मूर्त पक्ष है।अपनी आजीविका की खोज में वे नियमित रूप से गाँव और जंगल के बीच की संरचनात्मक सीमाओं का उल्लंघन करते हैं। वे गाँव के हाशिये पर, जंगल और खेत के बीच बंजर भूमि में रहते हैं, इस प्रकार वे स्वयं, एक अर्थ में, सीमांत हैं। इस तरह के सीमांत लोगों को आत्माओं के लिए माध्यम होना चाहिए, यह पूरी तरह से उपयुक्त लगता है। आज नालिक, परवा या पंबाड़ा जैसे समुदायों को जो विभिन्न प्रकार के बूटों और "दैवों" का प्रतिरूपण करते हैं, उन्हें अब आदिवासी नहीं "कहा" जा सकता है। वे ज्यादातर गीले मौसम में भूमिहीन खेतिहर मजदूर और शुष्क मौसम में आत्मा प्रतिरूपण करने वाले होते हैं।


title: बुता कोला

text: आज सामंती संबंध नहीं रह गए हैं और इस प्रकार पूर्व शासक परिवार अब कोई राजनीतिक या न्यायिक पद धारण नहीं करते हैं। लेकिन फिर भी गाँव की माँग है कि वे गाँव के देवता को सम्मानित करने के लिए अपना वार्षिक " कोला" या " नेमा" प्रायोजित करें। लोगों का मानना है कि आत्माओं की उपेक्षा उनके जीवन को दयनीय बना देगी।भले ही वे बदल गए हों, "फिर भी बूता ,कोला और दैवनाम" "अभी" "भी" धर्मनिरपेक्ष और धार्मिक उद्देश्यों की पूर्ति करते हैं। वास्तव में दोनों को उस दुनिया में अलग नहीं किया जा सकता है जहां मूर्त अमूर्त के साथ भरा हुआ है। जैसा कि " पद्दन्ना " के अंतर्निहित ब्रह्मांड विज्ञान से पता चलता है, मानव संसार का क्रम और आत्मा की दुनिया का क्रम अन्योन्याश्रित हैं।


title: बुता कोला

text: मुख्यधारा के हिंदू देवताओं की तरह दैनिक आधार पर "बूता और दैवों" "की" पूजा नहीं की जाती है। उनकी पूजा वार्षिक अनुष्ठान उत्सवों तक ही सीमित है, हालांकि अनुष्ठान की वस्तुओं, आभूषणों और बूटा के अन्य सामानों के लिए दैनिक "पूजा" की जा सकती है। "पौराणिक" किस्म के प्रसिद्ध हिंदू देवताओं के विपरीत, " भूता" पूजा सामूहिक है।


title: बुता कोला

text: कोला या नेमा" "के" धर्मनिरपेक्ष कार्य को "न्याय की पवित्र अदालत" के रूप में वर्णित किया गया है, जहां पारंपरिक (सामंती) नैतिक आदर्शों को कठिन वास्तविक जीवन स्थितियों को सहन करने के लिए लाया जाता है।भूता और "दैव" " नेमा" पूरे गांव की "सभाएं" हैं। इस प्रकार वे गाँव में संघर्षों को सुलझाने का अवसर बन जाते हैं।शाही "दैव" ( "राजन-दैव)" एक पूर्व छोटे राज्य या बड़ी सामंती संपत्ति पर शासन करता है। वह या वह ज्यादातर "बाṇṭ" जाति के समृद्ध भू-स्वामी संरक्षकों के पारिवारिक देवता हैं, जिनकी स्थिति और शक्ति वे प्रतिबिंबित करते हैं, पुष्टि करते हैं और नवीनीकृत करते हैं। "बीटा", जागीर प्रमुखों और ग्रामीणों के बीच संबंध एक लेन-देन नेटवर्क बनाता है जो एक गांव में जाति पदानुक्रम और सत्ता संबंधों की पुष्टि करता है। प्रत्येक श्रेणी को सौंपा गया कर्तव्य अंतर है लेकिन पारस्परिकता पर आधारित है। मनोर प्रमुख "नेमा" का मंचन करके प्रतीकात्मक रूप से खुद को समुदाय का स्वाभाविक नेता घोषित करने का प्रयास किया।


title: बुता कोला

text: ग्रामीण सेवा और साष्टांग प्रणाम के "रूप" में "नेमा" के दौरान सेवा प्रदान करते हैं और ऐसा करने में भी वे "नेमा" को अपना समर्थन देते हैं और नेता की स्थिति की पहचान करते हैं। बदले में, ग्रामीण "नैमा" के दौरान "दैव" द्वारा न्याय और विवादों के समाधान की अपेक्षा करते हैं। "नेमा" में, प्रमुख जागीर अपने कृषि उत्पादों का एक हिस्सा "दैव" को देते हैं, जिसे बाद में ग्रामीणों को पुनर्वितरित किया जाता है। इस प्रकार "नेमा" उस पारस्परिकता को रेखांकित करती है जिस पर सामंती संबंध आधारित थे और सीमित तरीके से सामाजिक (वितरण) न्याय की समस्या का ख्याल रखते हैं। "भूता" इन प्रसाद को प्राप्त करते हैं और बदले में गांव (मनुष्य, पशु, खेत) की भविष्य की समृद्धि सुनिश्चित करने के लिए दैवज्ञ और आशीर्वाद देते हैं। अंत में, इन "प्रसादों" का एक हिस्सा प्रसाद के रूप में "गुरुओं" और अन्य ग्रामीणों के बीच उनके रैंक के अनुसार वितरित किया जाएगा। भूमि के अंतिम मालिक के रूप में, और "अनुष्ठानों" में लोगों के बीच पारस्परिक उपहार देने की गतिविधि, उनके बीच एक लेन-देन नेटवर्क का निर्माण करते हुए, अधिकारों की प्रणाली का गठन या सन्निहित है।


title: बुता कोला

text: अनुष्ठान की लिपि एक एन "अमा" से दूसरे में बदलती है, इस प्रकार निम्नलिखित विवरण कुछ आदर्श-विशिष्ट है। अनुष्ठान की शुरुआत "भूता" के सामान को मंदिर में लाए जाने के साथ होती है जो त्योहार के लिए एक स्थल के रूप में कार्य करता है। उन्हें एक वेदी पर या एक झूलते हुए खाट पर रखा जाता है, जो एक शाही भूता ( "राजन-दैव" ) का प्रतीक है। नालिक, परवा या पंबाड़ा माध्यम आत्मा के प्रतिरूपण के लिए "भूता" या "दैव" के ' से पाठ के साथ तैयारी करता है। इसके बाद, माध्यम अपनी पोशाक में मेकअप और ड्रेसिंग करना शुरू कर देता है जिसमें एक विस्तृत "एनी" (नर्तक के पीछे एक विशाल प्रभामंडल) शामिल हो सकता है। अंत में, माध्यम को मंदिर के भंडार से आभूषण दिए जाते हैं। जैसे ही वह अखाड़े में प्रवेश करता है, आत्मा का परिचारक ( "पात्री" ) उसे अपनी तलवार, अपनी घंटी और अन्य सामग्री देता है और संरक्षक पद्दन्ना( "जजमान" ) उसे एक या कई जलती हुई मशालें देता है। जैसे ही माध्यम नृत्य करना शुरू करता है, आत्मा उसके शरीर में प्रवेश करती है। माध्यम के साथ-साथ दो व्यक्ति हर समय मशालों को थामे रहते हैं। इस प्रकार, इस दुनिया में आत्मा का प्रवेश प्रतिबंधित है। जैसे-जैसे कब्जा जारी रहता है माध्यम का नृत्य अधिक बल प्राप्त करता है। वह मशालों को खतरनाक तरीके से अपने शरीर के करीब लाता है। "जजमान" अब अपने सहायकों के साथ जमीन पर एक कर्मकांड के घेरे में खड़ा है और "भूता" को प्रसाद चढ़ाया जाता है। इन प्रसादों में अक्सर एक मुर्गे की बलि शामिल होती है जिसका खून भूमि की उर्वरता बढ़ाने के लिए जमीन पर छिड़का जाता है। इन यज्ञों के बाद मुरमुरे, मुरमुरे, नारियल के टुकड़े, केले, घी, सुपारी और सुपारी का प्रसाद चढ़ाया जाता है। न्याय के बाद के न्यायालय में ग्रामीणों द्वारा आशीर्वाद के लिए आत्मा से संपर्क किया जाता है या संघर्षों को सुलझाने में मदद करने के लिए कहा जाता है। न्यायिक कार्यक्रम आम तौर पर प्रारंभिक अनुष्ठान समाप्त होने के बाद शुरू होता है। शिकायतें और निर्णय मौखिक रूप से किए जाते हैं। "भूता" वादी और प्रतिवादी के पक्षों को सुनने के बाद निर्णय जारी करता है, यदि दोनों उपस्थित हों। "भूता का" न्याय सामान्य सिद्धांतों के संदर्भ में होना चाहिए। "वह एक स्टैंड ले सकता है, वह पक्ष नहीं ले सकता"। जबकि "बीटा" ग्राम प्रधान और अन्य प्रतिष्ठित व्यक्तियों की राय को ध्यान में रख सकता है, अंतिम निर्णय "भूता" के साथ है। कभी-कभी पान के पत्तों को उछालकर और फूलों की पंखुड़ियों (आमतौर पर सुपारी के फूल) को गिनकर भी फैसला सुनाया जाता है। विशेष रूप से कठिन मामलों को भी "भूता" द्वारा अगले वर्ष के लिए स्थगित किया जा सकता है। भूमि विवाद, पारिवारिक कलह, मान-सम्मान के प्रश्न, डकैती, कर्ज, गिरवी रखना, अनुबंध का उल्लंघन आदि कुछ सामान्य विवाद सामने आते हैं। चोरी के मामलों में जहां अपराधी अज्ञात है, "भूता" चोर को खोजने से पहले एक निश्चित भेंट मांग सकता है। कई बार पीड़ित चोरी के सामान की पूरी कीमत "भूता" को दे देता है। यदि चोर पाया जाता है और उसे दंडित किया जाता है, तो उस व्यक्ति को वादी को एक राशि का भुगतान करने के लिए कहा जाता है जो चोरी किए गए सामान के मूल्य से अधिक है। यदि " भूता" को लगता है कि चोर पश्चाताप दिखाता है, तो दंड की गंभीरता को कम किया जा सकता है।


title: बुता कोला

text: चैनल/माध्यम बनने की कला सीखी जाती है। "पंबाड़ा, परवा," "नालिक" जातियों के युवा लड़के उन अनुष्ठानों में शामिल होते हैं जहां उनके परिजन प्रदर्शन कर रहे होते हैं; और वे चैनल/माध्यम के परिधान के लिए नारियल के पत्तों को काटने में मदद करते हैं, जबकि चैनल/माध्यम मेकअप आदि लगाते समय दर्पण को पकड़ते हैं। वे अपने परिजनों के प्रदर्शन को देखकर और उसकी नकल करने की कोशिश करके प्रदर्शन की कला सीखते हैं। अपने रिश्तेदारों के प्रदर्शन की नकल करने में सक्षम होने के साथ-साथ, एक सफल चैनल/माध्यम बनने के लिए जो आवश्यक है वह देवता के पास होने की योग्यता भी है। उसके शरीर को कब्जे के लिए तैयार करने के लिए चैनल/माध्यम को कुछ नियमों का पालन करना होगा। इसमें शाकाहारी होना और शराब न पीना शामिल हो सकता है। चैनल/माध्यम कुछ ही सेकंड के लिए अचानक आत्मा के कब्जे को महसूस करता है लेकिन उसके बाद वह देवता की ऊर्जा से भर जाता है जो उसे पूरे अनुष्ठान के लिए देवता के रूप में व्यवहार करने देता है।


title: बुता कोला

text: आत्माओं और मनुष्यों के बीच दो प्रकार के मध्यस्थ होते हैं। पहले प्रकार के मध्यस्थ को "पितृ के रूप में जाना जाता है।" ये मध्यम जातियों के सदस्य हैं जैसे कि "बिलवा" (ताड़ी निकालने वाले, पूर्व में धनुष-पुरुष भी)। दूसरे प्रकार के मध्यस्थ ("चैनल/माध्यम") आम तौर पर अनुसूचित जातियों जैसे "पंबाडा, परवा या नालिके से संबंधित होते हैं।" जबकि "पितृ" के पास केवल एक तलवार और एक घंटी है जो अनुष्ठान के उपकरण के रूप में होती है, चैनल/माध्यम श्रृंगार, आभूषण, मुखौटे आदि का उपयोग करता है। माना जाता है कि दोनों माध्यम चेतना की परिवर्तित अवस्था से देवता को दिशा प्रदान करते हैं। लेकिन जब चैनल/माध्यम " भूता" (पहले व्यक्ति में) और भूता के बारे में बोल सकता है (तीसरे व्यक्ति में, यानी जब वह अपना " पद्दन्ना" "सुनाता" है), तो पति पहले व्यक्ति में केवल पद्दन्ना के रूप में बोलता है।


title: बुता कोला

text: "पद्दन्ना तुलुवा" मौखिक साहित्य का प्रमुख हिस्सा हैं। इस साहित्य का अधिकांश "भाग भूतोंको और दैवों" "की" किंवदंतियों पर बनाया गया है। एक ही कथा के लिए "पद्दन्ना" के कई रूप हैं। अन्य महाकाव्य परंपराओं की तरह, एक भी लेखक नहीं है। "पद्दन्ना" मौखिक रूप से प्रसारित और पढ़े जाते हैं। "पद्दन्ना" की भाषा पुरानी तुलु है। कुछ प्रसिद्ध उदाहरण "सिरी-कुमार पद्दन्ना" और कोटि और चेन्नय्या "पद्दन्ना हैं।" धान की रोपाई करते समय महिलाओं द्वारा गाए जाने वाले " पद्दन्ना" को 'क्षेत्र गीत' कहा जाता है। गायक मूल भूमि के इतिहास के स्वदेशी कथाकार के रूप में कार्य करते हैं। " पद्दन्ना" "पौराणिक," पुरुष आधारित सिद्धांतों के विरोध में भी खड़े हैं क्योंकि वे धरती माता के स्त्री सिद्धांतों को उजागर करते हैं। " पद्दन्ना" बहु-सामाजिक-सांस्कृतिक पृष्ठभूमि बदलाव को भी दर्शाते हैं (उदाहरण के लिए, मातृवंशीय प्रणाली से पितृवंशीय प्रणाली की ओर बढ़ना )। " पद्दन्ना" के माध्यम से ब्रह्मांड विज्ञान की पुरानी भावना को बरकरार रखा गया है। " पद्दन्ना" हिंदूकरण और संस्कृतिकरण की प्रक्रियाओं को भी दर्शाते हैं।


title: लाहौर का इतिहास

text: लाहौर एशियाई राष्ट्र पाकिस्तान का दूसरा सबसे बड़ा महानगर है। नगर का दर्ज इतिहास हजारों वर्ष पुराना है। मूल रूप से पंजाब क्षेत्र की राजधानी और सबसे बड़े नगर के रूप में प्रसिद्ध लाहौर,अपनी बसावट के बाद से ही हिंदू, जैन, बौद्ध, यूनानी, सलमान, मुगल, अफगान, सिख, मराठा और अंग्रेजों समेत विभिन्न शक्तियों के अधीन रहा है, जिसने इस नगर को आधुनिक पाकिस्तान की सांस्कृतिक राजधानी बनाने में महत्वपूर्ण भूमिका निभाई है।


title: लाहौर का इतिहास

text: मिथकीय वर्णनों के आधार पर एक पौराणिक कथाओं में कहा गया है कि लाहौर का नाम हिन्दू भगवान राम के पुत्र लव के नाम पर रखा गया था, जिन्होंने, मान्यतानुसार, इस नगर की स्थापना की थी। लाहौर दुर्ग में लव को समर्पित एक खाली मंदिर है। इसी प्रकार, उत्तरी लाहौर से होकर बहती रावी नदी का नाम भी हिन्दू देवी दुर्गा के सम्मान में रखा गया था।


title: लाहौर का इतिहास

text: प्रसिद्ध खगोलविद और भूगोलकार, टॉलमी ने अपनी पुस्तक "जियोग्राफिया" में लैबोकला नामक एक नगर का उल्लेख किया है, जो कि सिंधु नदी के मार्ग के बीच एक ऐसे क्षेत्र में स्थित है, जो बिदास्टिस या वितस्ता (झेलम), सांडबल या चंद्रभागा (चेनाब) , और एडिस या इरावती (रावि) नदियों के विस्तार में स्थित है।


title: लाहौर का इतिहास

text: लाहौर के बारे में सबसे पुराना प्रामाणिक दस्तावेज सन ९८२ में लिखा गया "हुदुद-ए-आलम" है। इसका अनुवाद व्लादिमीर फेडोरोविच मिनोरस्की द्वारा अंग्रेजी में किया गया था, जिसे १९२७ में लाहौर में प्रकाशित किया गया। इस दस्तावेज़ में, लाहौर को "प्रभावशाली मंदिरों, बड़े बाजारों और विशाल बागों" वाले एक छोटे से नगर के रूप में वर्णित किया गया है। इसके अतिरिक्त, दस्तावेज़ में दो प्रमुख बाजारों के आसपास बसे घरों, और उन्हें जोड़ती मिट्टी की दीवारों का भी उल्लेख है। मूल दस्तावेज वर्तमान में ब्रिटिश संग्रहालय में रखा हुआ है।


title: लाहौर का इतिहास

text: प्लूटार्क समेत कई अन्य विद्वानों का मत है कि जैन धर्म ही पंजाब में सबसे प्राचीन और मूल धर्म था। लाहौर जैन धर्म का सांस्कृतिक केंद्र था। प्लूटार्क द्वारा लिखी गई एक पुस्तक, "लाइफ ऑफ अलेक्जेंडर" में सिकंदर महान और जिम्नोसोफिस्ट नामक दिगंबर जैन संतों के बीच मुठभेड़ों का उल्लेख है। भब्र या भभ्र पंजाब क्षेत्र से एक प्राचीन व्यापारी समुदाय है, जो मुख्य रूप से जैन धर्म का अनुसरण करता है। इस समुदाय को भावदार या भावड़ा गचा से भी जुड़ा हुआ माना जाता है; जिससे जैन आचार्य कलाकाचार्य संबंधित थे। हो सकता है कि वे भाबरा शहर (३२° १३' ३०": ७३° १३') से निकले हों। शिलालेखों से पता चलता है कि भावड़ा गछ्वा १७ वीं शताब्दी तक उपस्थित थे। क्षेत्र के कुछ मुहल्लों में कई जैन मंदिर थे, जिस कारण उन्हें अभी भी थारी भाबरीन या गैली भबरीन कहा जाता है।


title: मछली प्रव्रजन

text: मछली प्रव्रजन (Migration Fishesh) कई मछली जातियों के जीवनक्रम का महत्वपूर्ण हिस्सा होता है। कुछ मछलियाँ अपनी दिनाचार्या में प्रत्येक दिन एक स्थान से कुछ मीटर दूर किसी दूसरे स्थान और फिर वापस प्रव्रजन करती हैं और कुछ ऋतुक्रम के अनुसार हज़ारों मील की दूर तय करती हैं। अधिकतर मछलियाँ आहार-प्राप्ति या प्रजनन के लिए विधिवत स्थानांतरण करती हैं लेकिन कुछ जातियों में प्रव्रजन के लिए कोई स्पष्ट कारण ज्ञात नहीं है।


title: मछली प्रव्रजन

text: जो मछलियाँ अण्डे देने व शिशु जनने के लिए प्रव्रजन करती हैं उन्हें दो बड़े वर्गों में विभाजित करा गया है:


title: पटौला साड़ी

text: पटौला साड़ी, हथकरघे से बनी एक प्रकार की साड़ी है जो गुजरात के पाटण में बनायी जाती है। यह प्रायः रेशम की बनती है। 'पटोला' शब्द बहुवचन का शब्द है जिसका एकवचन 'पटोलू' है। पटोला साड़ियाँ बहुत कीमती होतीं हैं। किसी समय ये वस्त्र राजघराने या धनाढ्य लोग ही पहनने की क्षमता रखते थे।


title: पटौला साड़ी

text: इसे दोनों तरफ से बनाया जाता है। यह काफी महीन काम है। पूरी तरह सिल्क से बनी इस साड़ी को वेजिटेबल डाई या फिर कलर डाई किया जाता है। यह काम करीब सात सौ साल पुराना है। हथकरघे से बनी इस साड़ी को बनाने में करीब एक साल लग जाता है। यह साड़ी मार्केट में भी नहीं मिलती।


title: पटौला साड़ी

text: पटोला साड़ियां बनाने के लिए रेशम के धागों पर डिजाइन के मुताबिक वेजीटेबल और केमिकल कलर से रंगाई की जाती है। फिर हैंडलूम पर बुनाई का काम होता है। पूरी साड़ी की बुनाई में एक धागा डिजाइन के अनुसार विभिन्न रंगों के रूप में पिरोया जाता है। यही कला क्रास धागे में भी अपनाई जाती है। इस कार्य में ज्यादा मेहनत की जरूरत होती है। अलग-अलग रेज की साड़ियों को दो बुनकर कम से कम 15 से 20 दिन और अधिकतम एक वर्ष में पूरा कर पाते है। इन साड़ियों की कीमत भी बुनकरों के परिश्रम व माल की लागत के हिसाब से पांच हजार रुपये से लेकर दो लाख रुपये तक होती है।


title: पटौला साड़ी

text: सस्ती साड़ियों में केवल एक साइड के बाने में बुनाई की जाती है, जबकि महंगी साड़ी के ताने-बाने में दोनों तरफ के धागों पर डिजाइन कर बुनाई की जाती है। दोनों साइड वाली महंगी साड़ियां 80 हजार रुपये से दो लाख रुपये तक की लागत में तैयार हो पाती है। डबल इकत पटौला साड़ी के रूप में जानी जाने वाली यह बुनकरी कला अब लुप्त होने के कगार पर है। मुगल काल के समय गुजरात में इस कला को लगभग 250 परिवारों ने अपनाया था। लागत के हिसाब से बाजार में कीमत न मिल पाना इस कला के सिमटने का प्रमुख कारण है।


title: घनचित्रण शैली

text: क्यूबिज़्म 20वीं शताब्दी का एक नव-विचारक कला आंदोलन था जिसका नेतृत्व पाब्लो पिकासो और जॉर्ज बराक ने किया था, जो यूरोपीय चित्रकला और मूर्तिकला में क्रांतिकारी परिवर्तन लाया और जिसने संगीत एवं साहित्य को भी संबंधित आंदोलन के लिए प्रेरित किया। "विश्लेषणात्मक क्यूबिज़्म" के रूप में जानी जाने वाली क्यूबिज़्म की पहली शाखा ने फ्रांस में 1907 से 1911 के बीच थोड़े ही समय के लिए लेकिन कला आंदोलन के रूप में कट्टर और प्रभावशाली असर छोड़ा. आंदोलन अपने दूसरे चरण में "सिंथेटिक क्यूबिज़्म" के नाम से बढ़ा और लगभग 1919 तक महत्वपूर्ण भूमिका अदा की, जब तक कि अतियथार्थवादी आंदोलन ने लोकप्रियता नहीं हासिल कर ली।


title: घनचित्रण शैली

text: अंग्रेजी कला इतिहासकार डगलस कूपर ने अपनी मौलिक पुस्तक "द क्यूबिस्ट ईपक" में क्यूबिज़्म के तीन चरणों का वर्णन किया है। कूपर के अनुसार "प्रारंभिक क्यूबिज़्म" (1906 से 1908 तक) था जब शुरूआत में पिकासो और बराक के स्टूडियो में आंदोलन विकसित किया गया था, दूसरे चरण को "उच्च क्यूबिज़्म" (1909 से 1914 तक) कहा जाता है, जिस दौरान जुआन ग्रिस महत्वपूर्ण प्रतिपादक के रूप में उभरे और आखिर में कूपर ने "अंतिम क्यूबिज़्म" (1914 से 1921 तक) को कट्टरपंथी नव-विचारक कला आंदोलन का आखिरी चरण कहा.


title: घनचित्रण शैली

text: क्यूबिस्ट (घनवादी) चित्रकला में वस्तुओं को तोड़ा जाता है, उनका विश्लेषण किया जाता है और एक नज़रिए के बजाए फिर से पृथक रूप से बनाया जाता है, कलाकार विषय का कई अन्य दृष्टिकोणों से बड़े संदर्भ में प्रतिनिधित्व करता है। अक्सर सतह यादृच्छिक कोणों पर एक दूसरे को काटते प्रतीत होते हैं और गहराई की सुसंगत समझ को खत्म कर देते हैं। पृष्ठभूमि और वस्तुओं का समतल धरातल परस्पर अनुप्रवेश कर उथला अस्पष्ट स्थान बनाता है जो क्यूबिज़्म की खास विशेषताओं में से एक है।


title: घनचित्रण शैली

text: 19 वीं सदी के आखिर और 20 वीं सदी की शुरुआत में यूरोपीय संस्कृति का अभिजात वर्ग पहली बार अफ्रीकी, मैक्रोनेशियन और मूल अमेरिकी कला को जान रहा था। पॉल गॉग्युइन, हेनरी मैटिस और पाब्लो पिकासो जैसे कलाकार उन विदेशी संस्कृतियों की दृढ़ शक्ति और सादगी की शैली से प्रभावित और प्रेरित हुए. 1906 के आसपास, गेर्ट्रुड स्टेन के माध्यम से पिकासो की मुलाकात मैटिस से हुई, एक ऐसे समय में, जब दोनों ही कलाकारों की दिलचस्पी आदिमवाद, ईबेरियन मूर्तिकला, अफ्रीकी कला और अफ्रीकी जनजातीय मास्क में बढ़ने लगी थी। वे मित्रवत प्रतिद्वंद्वी बन गये और पूरे करियर के दौरान एक दूसरे के साथ प्रतिस्पर्धा करते रहे और ग्रीक, ईबेरियन तथा अफ्रीकी कला से प्रभावित होकर पिकासो ने अपने काम से एक नए युग में प्रवेश किया। 1907 के पिकासो के चित्रों को मौलिक क्यूबिज़्म के रूप में चिन्हित किया गया जैसा कि क्यूबिज़्म के पूर्व के इतिहास "लेस डेमोइसेलस ड’एविग्नन" में देखा गया था।


title: घनचित्रण शैली

text: अंग्रेजी कला इतिहासकार, संग्रहकर्त्ता और "द क्यूबिस्ट ईपक" के लेखक डगलस कूपर ने पॉल गॉग्युइन और पॉल सेज़ेन के बारे में कहा है कि "ये दोनों ही कलाकार क्यूबिज़्म के गठन के विशेष रूप से और 1906 से 1907 के दौरान पिकासो के चित्रों से प्रभावित थे". कूपर कहते हैं कि "लेस डेमोइसेलस" को अक्सर ग़लती से पहली क्यूबिस्ट चित्रकला के रूप में संदर्भित किया जाता है। वे बताते हैं,


title: घनचित्रण शैली

text: कुछ लोगों का मानना है कि क्यूबिज़्म की जड़ों को सेज़ेन के बाद के कामों में दो अलग प्रवृत्तियों में पाया गया: सबसे पहले रंगे हुए सतह को रंगों के छोटे बहुपक्षीय क्षेत्रों में तोड़ने के लिए, बाद में दूरबीन दृष्टिकोण द्वारा दी गयी इस मिश्रित दृष्टि पर ज़ोर देना और दूसरा बेलनों, वृत्तों के प्राकृतिक रूपों के सरलीकरण में रुचि के जरिए.


title: घनचित्रण शैली

text: हालांकि, सेज़ेन के बाद इस अवधारणा के बारे में क्यूबिस्ट ने आगे पता लगाया, उन लोगों ने एक ही चित्र में दर्शाये गये वस्तुओं की सभी सतहों का प्रतिनिधित्व किया, जैसे कि वस्तुओं के सभी चेहरे एक ही समय में दिखाई दे रहे हों. चित्रण की इस नई शैली ने चित्रकला और कला में वस्तुओं को देखे जाने के ढंग में क्रांतिकारी परिवर्तन किया।


title: घनचित्रण शैली

text: क्यूबिज़्म के आविष्कार में पेरिस के मोन्टमारे के निवासियों पिकासो और बराक का संयुक्त प्रयास शामिल था। ये कलाकार आंदोलन के प्रमुख आविष्कारक थे। बाद में स्पेनी जुआन ग्रिस भी इस आंदोलन में सक्रिय भागीदार के रूप में जुड़े. 1907 में मिलने के बाद बराक और पिकासो ने विशेष रूप से क्यूबिज़्म के विकास पर काम शुरू किया। पिकासो शुरुआत में वह शक्ति और प्रभाव थे जिसने बराक को 1908 तक फॉविज़्म से अलग होने के लिए राजी किया। दोनों कलाकारों ने 1908 के आखिर और 1909 के शुरू से एक साथ मिलकर काम करना शुरू किया और 1914 में प्रथम विश्व युद्ध छिड़ने तक साथ काम किया। आंदोलन तेज़ी से पेरिस और पूरे यूरोप में फैल गया।


title: घनचित्रण शैली

text: फ्रांसीसी कला समीक्षक लुइस वॉक्सेलस ने 1908 में बराक द्वारा बनाये गए एक चित्र को देखने के बाद पहली बार "क्यूबिज्म" या "बिजारे क्यूबिक्स" शब्द का प्रयोग किया। उन्होंने इसे "छोटे क्यूब्स से भरा हुआ" के रूप में वर्णित किया है, जिसके बाद जल्दी ही इस शब्द का व्यापक उपयोग होने लगा, हालांकि शुरू में इन दो रचनाकारों ने इसे नहीं अपनाया था। कला इतिहासकार अर्नस्ट गोम्ब्रिच ने क्यूबिज्म को "अस्पष्टता का सफाया करने और तस्वीर के, जो एक मानव निर्मित निर्माण, एक रंगा हुआ कैनवास होता है, के एक पाठ (रीडिंग) को बल देने- के सर्वाधिक मौलिक प्रयास" के रूप में वर्णित किया है।


title: घनचित्रण शैली

text: क्यूबिज्म माँटपरनासे में अनेक कलाकारों द्वारा अपनाया गया और कला व्यापारी डैनियल हेनरी कॉनविलर ने इसे प्रोत्साहित किया, यह इतनी जल्दी लोकप्रिय हो गया कि 1911 के आलोचकों द्वारा कलाकारों के एक "क्यूबिक स्कूल" का जिक्र किया जाने लगा। हालांकि, अपने को क्यूबिस्ट समझने वाले अनेक कलाकार ऐसी दिशाओं में चले गए जो बराक और पिकासो के निर्देशों से काफी अलग थीं। पुटौक्स समूह या सेक्शन डी'ऑर क्यूबिस्ट आंदोलन की एक महत्वपूर्ण शाखा थी, इसमें गिलौम अपोलिनेयर, रॉबर्ट डेलॉनाय, मार्सल डुचैम्प उनके भाई रेमंड डुचैम्प-विलन और जैक्स विलन तथा फ़ेर्नाड लेज़र और फ्रांसिस पिकाबियो शामिल थे। क्यूबिज्म के साथ जुड़े अन्य महत्वपूर्ण कलाकारों में दूसरों के साथ : अल्बर्ट ग्लेइज़ेस जीन मेत्जिंगर, मेरी लौरेंसिन, मैक्स वेबर, डिएगो रिवेरा, मेरी वोरोबिएफफ, लुई मर्कोउसिस, जीन रिज-रौस्सौ, रोजर डी ला फ्रेस्नाये, हेनरी ले फौकांनिएर, अलेक्जेंडर अर्चिपेन्को, फ्रंतिसेक कुप्का, अमिदी ओजेंफैन्त, जीन मर्चंद, लियोपोल्ड सर्वेज, पैट्रिक हेनरी ब्रूस भी शामिल हैं। मूल रूप से सेक्शन डी'ऑर क्यूबिज्म और ऑरफिज्म के साथ जुड़े अनेक कलाकारों के लिए एक और नाम भर है। पूरिज़्म क्यूबिज्म की प्रथम विश्व युद्ध के बाद विकसित एक कलात्मक शाखा है, पूरिज़्म के प्रमुख समर्थकों में ले कॉर्बुसिएर, अमिदी ओजेंफैन्त और फेर्नान्द लगेर शामिल हैं।


title: घनचित्रण शैली

text: संयुक्त राज्य अमेरिका में 1913 में क्यूबिज्म और आधुनिक यूरोपीय कला आई, जब जैक्स विलन ने न्यूयॉर्क शहर के प्रसिद्ध शस्त्रागार शो में सात महत्वपूर्ण और बड़े ड्राई प्वायंटों को प्रदर्शित किया। 1920 से पहले बराक और पिकासो स्वयं कई महत्वपूर्ण चरणों से गुजरे और इनमें से कुछ कामों को शस्त्रागार शो के पहले न्यूयॉर्क में अल्फ्रेड स्तीएग्लीत्ज़ की "291" गैलरी में देखा जा चुका था।


title: घनचित्रण शैली

text: पिकासो और बराक के क्यूबिज्म के नवयुगीन महत्व का एहसास करने वाले चेक कलाकारों ने कलात्मक रचना की सभी शाखाओं- विशेष रूप से चित्र और वास्तुकला के अपने निजी कार्य के लिए इसके घटकों को निकालने का प्रयास किया। यह चेक क्यूबिज्म में विकसित हुआ, जो क्यूबिज्म के उन चेक समर्थकों का नव-विचारक कला आंदोलन था जो 1910 से 1914 के बीच ज्यादातर प्राग में सक्रिय थे।


title: घनचित्रण शैली

text: "विश्लेषणात्मक क्यूबिज्म" क्यूबिज्म के कलात्मक आंदोलन की दो प्रमुख शाखाओं में से एक था और 1908 से 1912 के बीच विकसित हुआ। सिंथेटिक क्यूबिज्म के विपरीत विश्लेषणात्मक क्यूबिस्टों ने प्राकृतिक रूपों का "विश्लेषण" किया और इन रूपों को दो आयामी चित्र पटल पर बुनियादी ज्यामितीय भागों में कम किया। एक एकवर्णी योजना के अतिरिक्त जिसमें अक्सर नीले, भूरे और गेरू रंग शामिल होते थे, रंग का प्रयोग लगभग अवर्तमान था। विश्लेषणात्मक क्यूबिस्ट रंग पर जोर देने के बजाए प्राकृतिक विश्व का प्रतिनिधित्व करने के लिए बेलन (सिलिंडर), वृत्त (स्फीयर) और शंकु जैसे रूपों पर ध्यान केंद्रित किया गया। इस आंदोलन के दौरान पिकासो और बराक द्वारा किये गए कार्यों में शैलीगत समानताओं का साझा उपयोग है।


title: घनचित्रण शैली

text: पाब्लो पिकासो और जॉरजिस बराक दोनों उदहारण के तौर पर अपने चित्रों पिकासो के "मा जोली" (1911), एवं बराक के "द पोर्तुगीज" (1911) के रूप में चित्र के बाहर की वास्तविकता और फ्रेम के अन्दर की दृश्य भाषा पर जटिल चिन्तन के बीच एक तनाव की आपूर्ति करने के लिए वास्तविक दुनिया के लिए पर्याप्त संकेत छोड़कर पृथक्करण की ओर चले गए।


title: घनचित्रण शैली

text: 1907 में पेरिस में पॉल सेज़ेन की मृत्यु के कुछ ही समय बाद उसके कार्यों की एक बड़ी संग्रहालय पूर्वव्यापी प्रदर्शनी थी। प्रदर्शनी सेज़ेन को एक महत्वपूर्ण चित्रकार के रूप में स्थापित करने में अत्यधिक प्रभावशाली रही जिसके विचार मुख्यतः पेरिस के युवा कलाकारों के लिए विशेष रूप से गुंजायमान रहे। पिकासो और बराक दोनों ने पॉल सेज़ेन से क्यूबिज्म के लिए प्रेरणा प्राप्त की, जिन्होंने कहा कि निरीक्षण करने और सीखने के लिए प्रकृति को देखो और उससे इस प्रकार व्यवहार करो जैसे वह "घन, वृत्त, बेलनाकार और शंकु" जैसे बुनियादी आकारों से गठित है। पिकासो मुख्य विश्लेषणात्मक क्यूबिस्ट थे लेकिन बराक भी प्रमुख थे, जिन्होंने क्यूबिस्ट शब्दकोश को विकसित करने में पिकासो के साथ काम करने के लिए फ़ॉविज्म का त्याग कर दिया।


title: घनचित्रण शैली

text: सिंथेटिक क्यूबिज्म, क्यूबिज्म के भीतर का दूसरा मुख्य आंदोलन था जिसे 1912 और 1919 के बीच पिकासो, बराक और जुआन ग्रिस द्वारा विकसित किया गया था। सिंथेटिक क्यूबिज्म को भिन्न संरचनाओं, सतहों, कोलॉज़ तत्वों, पेपर कॉले और कई मिश्रित विषयों की एक विस्तृत भिन्नता प्रस्तुत करने का प्रारंभ करने के लिए चित्रित किया जाता है। यह कला के कार्य में एक महत्वपूर्ण घटक के रूप में कोलॉज़ सामग्री को प्रचलित किये जाने की शुरूआत थी।


title: घनचित्रण शैली

text: पाब्लो पिकासो के ""स्टील लाइफ विद चेयर-कैनिंग" "(1911–1912),[11] को इस नई शैली का पहला काम माना जाता है, जिसमें ऑयल क्लॉथ शामिल है जिसे पूरी तस्वीर पर रस्सी की फ्रेमिंग और विषय सहित, चेयर-कैनिंग जैसा दिखने के लिए एक अंडाकार कैनवास पर छापा गया था। बाईं ओर ऊपर "जेओयू" (JOU) अक्षर हैं, जो अनेक क्यूबिस्ट चित्रों में दिखाई देते हैं और ""ले जर्नल" " शीर्षक अखबार को संदर्भित करते हैं। अखबार की कतरनें एक आम समावेश थीं, अखबार के भौतिक टुकड़े, शीट संगीत और इसी प्रकार की चीजें कोलॉज़ में शामिल थे। जेओयू (JOU) एक ही समय में फ़्रांसिसी शब्द जेईयू (jeu) (खेल) या जोउएर (jouer) (खेलना) शब्दालंकार भी हो सकता है। पिकासो और बराक में एक दूसरे से एक दोस्ताना प्रतियोगिता थी और कार्यों में अक्षरों को शामिल करना उनके खेल का एक विस्तार हो सकता है।


title: घनचित्रण शैली

text: जहां विश्लेषणात्मक क्यूबिज्म विषयों का एक विश्लेषण (उन्हें समतलों में अलग खींच रहा) था, वहीं सिंथेटिक क्यूबिज्म अधिकतर कई वस्तुओं को साथ धकेलना है। विश्लेषणात्मक क्यूबिज्म की तुलना में कम शुद्ध सिंथेटिक क्यूबिज्म में कम प्लानर तबदीली (या स्चेमातिस्म) और कम छायांकन है जो समतल स्थान बनाता है।


title: घनचित्रण शैली

text: क्यूबिस्ट चित्रकारी के अनेक कलाकारों द्वारा समानांतर रूप से क्यूबिस्ट मूर्तिकला को विकसित किया गया। विभिन्न स्रोत पहली क्यूबिस्ट मूर्ति के तौर पर या तो पिकासो की 1909 की पीतल की "हेड ऑफ़ अ वुमन" का अथवा की मूर्ति या 1912 में प्राग में दिखाई गयी ओट्टो गटफ्रेउन्ड की "एंजाईटी" (चेक में"उज़कोस्ट") का नाम लेते हैं।


title: घनचित्रण शैली

text: कई अन्य यूरोपीय वास्तुशिल्पियों ने उनके उदाहरण का अनुसरण करने में तेजी दिखाई, फ़्रांसिसी रेमंड डुचैम्प-विलन जिनका, करियर सैन्य सेवा में हुई उनकी मौत से समाप्त हो गया, यूक्रेनियन अलेक्जेंडर अर्चिपेन्को जिनकी 1912 की "वाकिंग वुमन" जिसने पहली बार एक पृथक शून्य को लागू किया और लिथुआनियाई जैक्स लिप्चित्ज़ क्यूबिस्ट मूर्तिकार के रूप में अभिज्ञात पहले चित्रकारों में थे।


title: घनचित्रण शैली

text: केवल क्यूबिस्ट चित्र की तरह, इस शैली ने पॉल सेज़ेन के घटक समतलों और ज्यामितीय ठोसों (बेलन (सिलिंडर), वृत्त (स्फीर) और शंकु) में चित्रित वस्तुओं की कमी में अपनी जड़ें जमा लीं। और केवल चित्रकला के रूप में, यह लगभग 1925 में अपनी राह चल पड़ी तथा रचनात्मकतावाद और भविष्यवाद के लिए मौलिक योगदान किया तथा एक व्यापक प्रभाव बन गयी।


title: घनचित्रण शैली

text: गरट्रुद स्टेन के लिखित कार्यों में मार्ग और पूरे अध्यायों दोनों में इमारत के ब्लॉकों के रूप में आवृत्ति और आवृत्यात्मक वाक्यांशों का प्रयोग किया गया है। "द मेकिंग ऑफ़ अमेरिकन्स" (1906-08) उपन्यास सहित स्टेन के अधिकांश महत्वपूर्ण कार्यों में इस तकनीक का उपयोग हुआ है, वे क्यूबिज्म के केवल पहले महत्वपूर्ण संरक्षक ही नहीं थे, क्यूबिज्म पर गरट्रुद स्टेन और उसके भाई लियो का भी महत्वपूर्ण प्रभाव था। क्रम में स्टेन के लेखन पर पिकासो का एक महत्वपूर्ण प्रभाव था।


title: घनचित्रण शैली

text: अमेरिकी उपन्यास विधा के क्षेत्र में विलियम फॉकनर का 1930 के उपन्यास "एज आई ले डाइंग" को क्यूबिस्ट तरीके के साथ पारस्परिक क्रिया के रूप में पढ़ा जा सकता है। इस उपन्यास में 59 पात्रों के विविध अनुभवों के वर्णन हैं, जिन्हें जब एक साथ जोड़ा जाता है तो वे एक एकल सामंजस्य युक्त ढांचे का निर्माण करते हैं।


title: घनचित्रण शैली

text: आम तौर पर क्यूबिज्म के साथ जुड़े कवियों में गिलौम अपोलिनेयर ब्लैस सेंड्रर्स जीन कोक्टो मैक्स जैकब आंद्रे साल्मोन और पियरे रेवर्डी शामिल हैं। अमेरिकी कवि केनेथ रेक्स्रोथ के विवरण के अनुसार कविता में क्यूबिज्म "एक जागरूक, सविचार वियोजन और कठोर वास्तुकला की हदबंदी में स्वयं सम्पूर्ण तत्वों के पुनर्संयोजन से बनी एक नई कलात्मक इकाई है। यह अतियथार्थवादियों के मुक्त संघ से काफी अलग और अचेतन अभिव्यक्ति तथा दादा के राजनीतिक शून्यवाद का संयोजन है।" बहरहाल, क्यूबिस्ट कवियों का प्रभाव क्यूबिज्म और बाद के दादा और अतियथार्थवाद के आंदोलनों दोनों पर है; यथार्थवाद के संस्थापक सदस्य लुई आरागॉन ने ब्रेटन, सुपाल्ट, एलुअर्ड और अपने लिए कहा था, रेवर्डी हमारे "तत्कालीन वरिष्ठ, अनुकरणीय कवि हैं।" हालांकि वे क्यूबिस्ट चित्रकारों की तरह उतनी अच्छी तरह से याद नहीं किये जाते, इन कवियों ने अमेरिकी कवि जॉन आश्बेरी को प्रभावित और प्रेरित करना जारी रखा और रॉन पैड्जेट ने हाल ही में रेवर्डी के कार्यों के नए अनुवाद किये हैं।


title: घनचित्रण शैली

text: वोलेस स्टीवेंस की "थर्टीन वेज ऑफ़ लुकिंग एट अ ब्लैकबर्ड" के बारे में भी कहा जाता है कि यह दर्शाती है कि क्यूबिज्म के एकाधिक दृष्टिकोणों का कविता में कैसे अनुवाद किया जा सकता है।


title: घनचित्रण शैली

text: एक कला आंदोलन से बहुत दूर कला के इतिहास के पूर्व वृतान्तों तक सीमित क्यूबिज्म और इसकी परंपरा ने अनेक समकालीन कलाकारों के काम की जानकारी देना जारी रखा है। क्यूबिस्ट चित्रकारी का केवल नियमित वाणिज्यिक उपयोग ही नहीं होता बल्कि समकालीन कलाकारों की उल्लेखनीय संख्या ने आज भी शैलीगत ढंग से और शायद अधिक महत्वपूर्ण बात यह है कि सैद्धांतिक रूप से भी चित्र बनाना जारी रखा है। उत्तरार्द्ध में क्यूबिज्म के प्रति कलाकारों के लिए स्थायी आकर्षण के कारण के सुराग शामिल हैं। चित्र बनाने के एक व्यवहार्य तरीके के रूप में फोटोग्राफी के लगातार बढ़ते महत्व के साथ उसकी जकड में आने वाले, अनिवार्य रूप से चित्रकला के एक प्रतिनिधित्ववादी सम्प्रदाय के रूप में क्यूबिज्म प्रतिनिधित्ववादी चित्रकारी को मशीनी फोटोग्राफी से आगे ले जाने और एक पूरी तरह स्थिर दर्शक के द्वारा पारंपरिक एकल बिंदु परिप्रेक्ष्य की सीमा से परे जाने का प्रयास करते हैं। 20 वीं सदी में आरम्भ में क्यूबिज्म के प्रारंभिक रूप से प्रकट होने के समय कई प्रतिनिधित्ववादी कलाकारों के लिए जो प्रश्न और सिद्धांत उठे थे वे आज भी उसी रूप में वर्तमान हैं जैसे तब थे जब उन्हें पहली बार प्रस्तावित किया गया था।


title: दिलवाले (2015 फ़िल्म)

text: दिलवाले एक भारतीय हिन्दी बॉलीवुड हास्य फ़िल्म है, जिसका निर्देशन रोहित शेट्टी ने किया है तथा गौरी ख़ान ने फ़िल्म को निर्माता किया है। फ़िल्म में शाहरुख ख़ान, काजोल, वरुण धवन तथा कृति सैनॉन प्रमुख किरदार है। फ़िल्म १८ दिसम्बर २०१५ को सिनेमाघरों में प्रदर्शित हुई।


title: दिलवाले (2015 फ़िल्म)

text: जनवरी 2015 में फ़िल्म निर्माता और निर्देशक रोहित शेट्टी ने अपनी परियोजना की घोषणा की, जिसमें शाहरुख खान मुख्य किरदार में हैं। रोहित शेट्टी ने कहा कि वे मार्च २०१५ से इसका निर्माण शुरू कर रहे हैं। रोहित शेट्टी ने काजोल को भी फ़िल्म में लिया। वरुण धवन को इस फ़िल्म में शाहरुख ख़ान के भाई के किरदार में लिया और वहीं कृति सैनॉन को उनके साथ ही लिया।


title: दिलवाले (2015 फ़िल्म)

text: दैनिक भास्कर के समीक्षा के अनुसार शाहरुख, काजोल, वरुण और कृति के अलावा फिल्म में सहायक किरदार निभा रहे कबीर बेदी ने भी इसमें बहुत अच्छा अभिनय किया है और संजय मिश्रा, जॉनी लीवर, बोमन ईरानी और वरुण शर्मा ने हास्य का भरपूर निर्माण किया। इसने पाँच सितारों में से चार सितारे इस फिल्म को दिए।


title: अरिहंत

text: अर्हत् (संस्कृत) और अरिहंत (प्राकृत) पर्यायवाची शब्द हैं। अतिशय पूजा-सत्कार के योग्य होने से इन्हें (अर्ह योग्य होना) कहा गया है। मोहरूपी शत्रु (अरि) का अथवा आठ कर्मों का नाश करने के कारण ये 'अरिहंत' (अरि=शत्रु का नाश करनेवाला) कहे जाते हैं। अर्हत, सिद्ध से एक चरण पूर्व की स्थिति है।


title: अरिहंत

text: जैनों के णमोकार मंत्र में पंचपरमेष्ठियों में सर्वप्रथम अरिहंतो को नमस्कार किया गया है। सिद्ध परमात्मा हैं लेकिन अरिहंत भगवान लोक के परम उपकारक हैं, इसलिए इन्हें सर्वोत्तम कहा गया है। एक में एक ही अरिहंत जन्म लेते हैं। जैन आगमों को अर्हत् द्वारा भाषित कहा गया है। अरिहन्त तीर्थंकर, केवली और सर्वज्ञ होते हैं। महावीर जैन धर्म के चौबीसवें (अंतिम) तीर्थकर माने जाते हैं। बुरे कर्मों का नाश होने पर केवल ज्ञान द्वारा वे समस्त पदार्थों को जानते हैं इसलिए उन्हें 'केवली' कहा है। सर्वज्ञ भी उसे ही कहते हैं।


title: पगोडा

text: एक पगोडा नेपाल, चीन, जापान, कोरिया, वियत्नाम और एशिया के अन्य हिस्सों में आम तौर पर कई बाजों के साथ एक स्तरीय टॉवर है। अधिकांश पगोडा धार्मिक समारोह के लिए बनाए गए थे, अक्सर बौद्ध लेकिन कभी-कभी ताओवादी, और अक्सर विहारों में या उसके पास स्थित होते थे। पगोडा की उत्पत्ति प्राचीन भारत के स्तूप से हुई है।


title: पगोडा

text: पगोडे प्राय: सूचीस्तंभीय (पिरैमिड आकार के), गुंबदीय, अथवा बुर्ज की आकृति के होते हैं। 13 मंजिलों और 200 फुट ऊँचाई तक के पगोडे बने हैं। भारत तथा पूर्वी एशिया के पगोडों के शिखर पर एक मस्तूल पर बहुत सी राजकीय छतरियाँ लगी हुई होती हैं। भारत में पगोडे प्राय: मंदिरों के द्वार पर अथवा मुख्य मूर्तिस्थल के ऊपर बनाए जाते हैं। चीन तथा जापान के पगोडों में स्तंभ वर्गीय, बहुभुजीय, अथवा वृत्तीय आकृति का होता है। उसमें अनेक, बहुधा पाँच, मंजिलें होती हैं। प्रत्येक मंजिलें पर बाहर को निकलती हुई छतें होती हैं जिनमें काँसे की घंटियाँ लटकी होती हैं। संपूर्ण ऊँचाई लगभग 150 फुट होती है और भवन पत्थर, ईंट, अथवा लकड़ी का बना होता है। नीचे की मंजिल में मूर्तियों अथवा मंदिरों की स्थापना की हुई होती है। स्याम देश में पगोडा को "फ्रा" कहते हैं और यह या तो बेलनाकार बुर्जयुक्त सूचीस्तंभ होता है या पतले कुंतल शिखर युक्त एवं घंटाकार होता है।


title: पगोडा

text: चीनी पगोडे प्राय: स्मारक होते हैं। ये ईंट, काचवत् चमकाए हुए खर्पर अथवा चीनी मिट्टी के बने और हाथीदाँत, हड्डी तथा पत्थर के काम से सजे होते हैं। इनकी आकृति प्राय: अष्टभुजी होती है और ये कई मंजिलों में धीरे धीरे ऊपर की ओर पतले होते चले जाते हैं। प्रत्येक मंजिल की छत किनारे पर ऊपर को मुड़ी हुई होती है और वहाँ से घंटियाँ लटका करती हैं। प्रत्येक छत के कोनों में सजावटी काम भी हुआ रहता है। चीन में तीन से लेकर तेरह मंजिल तक के पगोडे हैं, परंतु प्राय: मंजिलें नौ होती हैं। किसी किसी चीनी पगोडे में प्रत्येक मंजिल को एक सीढ़ी जाती है। जापानी पगोडे प्राय: लकड़ी के बने होते हैं। पगोडों के निर्माण में धातु का उपयोग कदाचित् कहीं नहीं होता।


title: पगोडा

text: भारत का प्रतिद्धतम पगोडा तंजौर में है। यह बहुत सुंदर और भारी है। इसका ऊपरी भाग लंबाकार 100 फुट का है और उसपर मूर्तिकला तक्षण का बहुत बारीक काम किया हुआ है। उड़ीसा प्रदेश में कोणार्क में नवीं शती ईसवी में बना एक काला पगोडा है। यह सूर्यमंदिर है और हिंदू मंदिरों की भाँति बना है। इसकी केवल तीन मंजिलें शेष हैं।


title: पगोडा

text: बर्मा में लगभग प्रत्येक गाँव में, जंगल में, मार्गों पर और प्रत्येक मुख्य पहाड़ी में पगोडे मिलेंगें। इनमें से अधिकांश धार्मिक दानशील व्यक्तियों द्वारा बनवाए गए हैं। वहाँ विश्वास प्रचलित है कि इनके निर्माण से पुण्य की प्राप्ति होती है। बर्मा के पगोडे प्राय: बहुभुज की बजाय गोलाकृति के होते हैं। उन्हें डगोवा अथवा चैत्य कहा जाता है। वहाँ का प्राचीनतम चैत्य पगान में वुपया में है। यह तीसरी शती ईसवी में बना हुआ बताया जाता है। दसवीं शती में बना म्यिंगान प्रदेश का नगकडे नदाउंग पगोडा, सातवीं अथवा आठवीं शती में बना प्रोम का बाउबाउग्यी पगोडा, 1059 ई. में बना पगान का लोकानंद पगोडा, तथा 15वीं शती में बना सगैंग का तुपयोन पगोडा भी विख्यात हैं। परंतु सबसे अधिक महत्वपूर्ण पेगू के श्वेहमाउडू पगोडा और रंगून के श्वेडगोन पगोडा को माना जाता है। श्वेडगोन पगोडा पवित्रतम समझा जाता है और सबसे अधिक प्रभावोत्पादक है। कहा जाता है, यह पहले केवल 27 फुट ऊँचा बनाया गया था और फिर 15वीं शती में इसे 323 फुट ऊँचा बना दिया गया। इसमें भगवान तथागत के आठ बाल ओर तीन अन्य बुद्धों के पवित्र अवशेष स्थापित बताए जाते हैं। इस पूरे पगोडे पर स्वर्णपत्र मढ़ा हुआ है। इसीलिये इसे स्वर्णिम पगोडा भी कहा जाता है। रंगून में लगभग दो हजार वर्ष पुराना सूले पगोडा और प्राचीन परंतु अब पुनर्निर्मित वोटाटांग पगोडा भी महत्वपूर्ण हैं।


title: पगोडा

text: चीन में पगोडे भारत से गए और चीन भर में बहुत बड़ी संख्या में बने। वहाँ का सबसे अधिक आश्चर्यजनक पगोडा नैकिंग का चीनी मिट्टी का अष्टभुज स्तंभ था जो 1412 ईसवी में बना था और जो 1856 में ताइपिंगों द्वारा नष्ट कर दिया गया था। यह 200 फुट ऊँचा था। इसका व्यास 40 फुट था। इसकी दीवारों पर बाहर की ओर बढ़िया नीली चीनी मिट्टी के पत्थर लगे हुए थे। विविध मंजिलों में कुल लगभग 150 घंटियाँ लटकी हुई थीं। चीन में विश्वास प्रचलित था कि पगोडे जल और वायु, उपज और मनुष्यों के स्वास्थ्य एवं व्यवहार सब पर लाभदायक प्रभाव डालते हैं। कहा जाता है कि ताइपिंगों ने इनके लाभकारी प्रभाव को मिटाकर अपनी योजनाओं को सफल बनाने के लिये चीन के अधिकांश पगोडों को यांग सी नदी के मैदानों में गिरा दिया था। चीन के पगोंडो में पीकिंग का तेरह मंजिला तंगचाउ पगोडा, वहीं का नौमंजिला तांगचाउ पगोडा, कैंटन का फुलहरा पगोडा और शांघाई तथा निंगपो के कुछ पगोडे भी विख्यात हैं।


title: पगोडा

text: जापान में पगोडे बौद्ध धर्म के साथ चीन से आए। अधिकांश वर्तमान जापानी पगोडे 17वीं शताब्दी के बने हुए हैं और मंदिरों में हैं। वहाँ का प्रसिद्धतम पगोडा होरियूजी मंदिर में है। यह ईसवी सन् 607 में कोरियो द्वारा बनवाया गया था। यह 100 फुट ऊँचा है। इसमें पाँच मंजिलें हैं। परंतु जापान में 13 मंजिलों तक के पगोडे हैं। निक्की नगर में तोशोगू मंदिर का पगोडा, 647 ई. में बना होकीजी पगोडा, 680 ई. में बना तिमंजिला यकुशीजी पगोडा और अष्टभुज चौमंजिला बेत्शो पगोडा भी विख्यात हैं।


title: पगोडा

text: लंदन में भी वहाँ के क्यू उद्यान में एक विख्यात पगोडा है। इसका निर्माण चीनी नमूने पर हुआ है। इसे 1761 ई. में वास्तुविद् सर विलियम चेंबर्स द्वारा बनाए गए अभिकल्प के अनुसार तैयार किया गया था।


title: जेफ्री चासर

text: जेफ्री चासर (Geoffrey Chaucer ; लगभग १३४३-१४००) अंग्रेजी भाषा के कवि, लेखक, दार्शनिक एवं राजनयिक थे। उनके साथ ही अंग्रेजी साहित्य में आधुनिक युग का प्रारंभ माना जाता है। 'कैंटरबरी टेल्स' उनकी प्रसिद्ध रचना है। उनकी रचनाएँ साहित्य के अतिरिक्त जीवन के व्यापक क्षेत्र में नए मोड़ का संकेत करती हैं। जॉन ड्राइडेन ने उनको 'अंग्रेजी कविता का जनक' कहा है।


title: जेफ्री चासर

text: चासर का जन्म लंदन में सन् 1340 ई. के लगभग हुआ था। पिता शराब के व्यापारी थे। १७ वर्ष की अवस्था में इन्होंने इंग्लैंड के राजा एडवर्ड तृतीय के पुत्र अल्स्टर के अर्ल के परिवार में नौकरी कर ली। इस प्रकार इन्हें राजदरबार के तौर तरीकों की अच्छी जानकारी प्राप्त करने का अवसर मिला जिसका उपयोग इन्होंने अपनी कविता में किया। राजपरिवार की नौकरी ने इनकी साहित्यिक प्रतिभा के विकास के कुछ और भी अवसर दिए। दो वर्ष बाद इन्हें शतवर्षीय युद्ध के संबंध में फ्रांस जाना पड़ा जहां इन्होंने कुछ दिन फ्रांसीसी शत्रुओं की कैद में बिताए। यह यात्रा इनके साहित्यिक जीवन में बड़ी ही महत्वपूर्ण सिद्ध हुई। इस समय की फ्रांसीसी कविता में कृत्रिमता का दोष होते हुए भी उसमें सौंदर्य और कलात्मकता के गुण भी थे। चासर ने अपना साहित्यिक जीवन तत्कालीन फ्रांसीसी कविता को व्यापक रूप से प्रभावित करने वाली रचना '' के अनुवाद से किया। फ्रांसीसी कविता का और विशेषतया इस काव्यग्रंथ का अमिट प्रभाव उनकी प्रारंभिक रचनाओं पर नहीं वरन् जीवन का यथार्थ चित्र प्रस्तुत करनेवाली अंतिम और सर्वोत्तम रचना '' पर भी देखने को मिलता है।


title: जेफ्री चासर

text: राजदरबार में चासर को अपनी कार्यकुशलता के फलस्वरूप पर्याप्त ख्याति प्राप्त हो चुकी थी। सन् १३७२ ई. के करीब इन्हें कुछ महत्व पूर्ण व्यापारिक मंत्रणा के लिये इटली भेजा गया। छ: साल बाद इन्होंने इटली की दूसरी बार यात्रा की। इटली की यात्रा ने इनके साहित्यिक जीवन को नया मोड़ दिया। इसी के फलस्वरूप ये फ्रांसीसी प्रभाव से मुक्त हो सके। अब इनकी प्रेरणा के स्रोत इटली के प्रसिद्ध कवि और कथाकार दांते, पेत्रार्क तथा बोकेशियो हो गए थे। इनपर सबसे अधि प्रभाव बोकेशियो का पड़ा। 'ट्रायलस और क्रेसिड' क दु:खांत कहानी चासर ने बोकेशियो से ही ली।


title: जेफ्री चासर

text: चासर की अंतिम और सर्वोत्तम रचना कैंटरबरी टेल्स में हम उनके स्वतंत्र व्यक्तित्व की अभिव्यक्ति पाते हैं। इस ग्रंथ की रचना के समय तक उन्होंने फ्रांसीसी तथा इटालियन साहित्यिक प्रभावों को पूर्णतया आत्मसात् कर लिया था। कैंटरबरी टेल्स में चासर किसी विदेशी साहित्यिक शैली का अनुसरण न कर जीवन के अपने अनुभव तथा व्यापक अध्ययन के आधार पर मौलिक रचना प्रस्तुत करते हैं।


title: जेफ्री चासर

text: स्त्रियों तथा वैवाहिक जीवन के संबंध में इन्होंने सामान्यतया व्यंग्यात्मक ढंग से लिखा है। संभव है ऐसा इन्होंने केवल विनोद के लिये किया हो। इनकी पत्नी का नाम फिलिप्पा था। सन् १४०० ई. में चासर की मृत्यु हुई।


title: जेफ्री चासर

text: चासुर के जीवनकाल में कुछ महत्वपूर्ण घटनाएँ हुई। सबसे महत्वपूर्ण इंग्लैंड और फ्रांस के बीच लगभग सौ वर्ष तक चलनेवाला युद्ध ही था जिसमें इन्होंने स्वयं भाग लिया था। लेकिन इनकी कविता में न इस युद्ध का उल्लेख है और न शत्रुओं के विरुद्ध दुर्भावना की अभिव्यक्ति। इसी समय किसानों का विद्रोह तथा विनाशकारी प्लेग जैसी ऐतिहासिक महत्व की घटनाएँ हुई। लेकिन इनका भी कोई जिक्र इनकी रचनाओं में नहीं मिलता। फिर भी कैंटरबरी टेल्स में न केवल इंग्लैंड के तत्कालीन सामाजिक जीवन की, यूरोपीय जीवन में हो रहे महत्वपूर्ण परिवर्तनों की स्पष्ट झलक देखने को मिलती है। इस समय तक रोम के चर्च में व्याप्त भ्रष्टाचारों की ओर लोगों का ध्यान जाने लगा था। यत्रतत्र पादरियों की चारित्रिक त्रुटियां की खरी आलोचना भी होने लगी थी। धर्म द्वारा व्यापक रूप से प्रभावित यूरोपीय विचारधारा में यह महान परिवर्तन का लक्षण था जिसे हम कैंटरबरी टेल्स में भी देखते हैं। साथ ही साथ लोगों का ध्यान अब पारलौकिक बातों से हटकर भौतिक जगत् की समस्याओं तथा दैनिक जीवन के सुख दु:ख की ओर जाने लगा। यूरोपीय जीवनदर्शन की यह महत्वपूर्ण प्रवृत्ति भी कैंटरबरी टेल्स तथा चासर की अन्य रचनाओं में परिलक्षित होती है। मध्ययुगीन साहित्य अधिकांशत: कल्पनाप्रधान था या अध्यात्म तथा नैतिकता की शिक्षा देने का माध्यम मात्र। चासर ने उसे वर्ग तथा नैतिकता के आग्रह से मुक्त कर स्वतंत्र अस्तित्व दिया। साहित्य रचना में उनका उद्देश्य प्रधानत: जीवन के प्रति अपनी व्यक्तिगत अनुभतियों की मनोरंजक अभिव्यक्ति था। चासर के साहित्य की ये सारी विशेषताएँ लगभग दो सौ वर्ष बाद एलिजाबेथ कालीन साहित्य में अपने पूरे निखार के साथ देखने को मिलती हैं। इस प्रकार हम उन्हें यूरोपीय पुनर्जागरण का आद्य अंग्रेजी कवि कह सकते हैं।


title: जेफ्री चासर

text: जैसा कहा जा चुका है, चासर ने अपना साहित्यिक जीवन 'रोमन डे ला रोज़' के अनुवाद से प्रारंभ किया। रूपक शैलो में प्रेम की व्याख्या प्रस्तुत करनेवाला वह काव्य भिन्न ही नहीं अपितु परस्पर विरोधी प्रकृति के दो फ्रांसीसी कवियों की कृति है। स्वप्न में एक प्रेमी एक सुंदर उद्यान में प्रेम के पुष्प को तोड़ने का प्रयत्न करता है। प्रारंभिक भाग प्रेम का बड़ा ही शिष्ट, सुंदर एवं प्रभावोत्पादक चित्र प्रस्तुत करता है लेकिन बादवाले भाग में दूसरे कवियों ने स्त्रियों तथा प्रेम के वर्णन में ध्यंग्यात्मक शैली अपनाई है। चासर की कई रचनाओं में हम फ्रांसीसी काव्य का प्रभाव देखते हैं। 'बुक आँव डचेज़' 'हाउस ऑव फेम' तथा 'पार्लमेंट ऑव फाउल्स' रूपक शैली में हैं। तीनों में वर्णित घटनाएँ स्वप्न में देखी प्रतीत होती हैं। बुक ऑव डचेज तथा पार्लमेंट ऑव फाउल्स में कवि दरबारी परंपरा के अनुसार प्रेम की व्याख्या प्रस्तुत करता है। प्रेम का ऐसा ही आदर्श चित्रण हम रों डे ला रोज में भी पाते हैं।


title: जेफ्री चासर

text: 'ट्रायल्स ऐंड क्रिसेड' की कहानी बोकेशियो से ली हुई है। यह दु:खांत काव्य चासर के ऊपर पड़े इटालीय प्रभाव की पुष्टि करता है। ट्रायलस निराश प्रेमी है जिसकी प्रेमिका क्रिसेड उससे अलग हो जाने पर एक अन्य पुरुष डायोमीड को अपना लेती है।


title: जेफ्री चासर

text: चासर ने 'लीजेंड ऑव गुड विमेन' की रचना जैसा उसने स्वयं इसकी प्रस्तावना में कहा है, रानी एल्सेस्ट के यह शिकायत करने पर की कि उसने 'क्रेसिड के चरित्र द्वारा पूरी स्त्री जाति पर अविश्वसनीय होने पर आरोप लगाया था। इस अधूरी पुसतक में लगभग दस ऐतिहासिक तथा पौराणिक ख्यातिप्राप्त नारियों का प्रशंसात्मक जीवनवृत्तांत है।


title: जेफ्री चासर

text: चासर की अंतिम और सर्वश्रेष्ठ रचना 'कैंटरबरी टेल्स' है। अंग्रेजी समाज के विभिन्न स्तरों तथा पेशों का प्रतिनिधित्व करनेवाले लगभग तीस तीर्थयात्री जो कैंटरबरी नगर में टामस बेकेट की समाधि पर अपनी श्रद्धांजलि अर्पित करने जानेवाले हैं एक सराय में इकट्ठा होते हैं। रास्ते की थकान न खले और सबका मनोरंजन हो, इस विचार से सराय के स्वामी के सुझाव पर यह तय होता है कि प्रत्येक यात्री चार कहानियाँ दो जाते समय और दो लौटती बार कहे। जिसकी कहानियाँ बहुमत द्वारा सर्वोत्तम समझी जाएँ, उसे सब लोग मिलकर उसी सराय में अच्छी दावत दें। 'कैंटरबरी' की कहानियाँ चासर की अपनी रचना न होकर पूरे यूरोपीय उपाख्यान साहित्य से ली हुई हैं। उसकी मैलिकता यात्रियों के चरित्र के सूक्ष्म अध्ययन में देखने को मिलती है। चरित्रचित्रण में उच्च कोटि की पटुता दिखाने के साथ अपने तीस यात्रियों के माध्यम से चासर ने तत्कालीन बृटिश समाज का व्यापक चित्र प्रस्तुत करने में भी प्रशंसनीय सफलता प्राप्त की है। कैंटरबरी टेल्स में हमें युग के सामाजिक जीवन की झाँकी मिलती है।


title: जेफ्री चासर

text: चासर की एक अन्य विशेषता उसका उन्मुक्त हास्य है। यहाँ वह मानवचरित्र की छोटी बड़ी कमजोरियों पर हँसता है, वहीं उसे मनुष्य मात्र से, उसकी सारी त्रुटियों के बावजूद अपार सहानुभूति भी है। इन्हीं कारणों से उसका साहित्य स्वस्थ तथा आज भी अक्षय प्रेरणा का स्रोत बना हुआ है।


title: दीपिका पादुकोण फिल्मोग्राफी

text: दीपिका पादुकोण एक भारतीय अभिनेत्री है जो हिंदी फिल्मों में दिखाई देती है। हिमेश रेशमिया के संगीत वीडियो "नाम है तेरा" में उनकी पहली स्क्रीन उपस्थिति २००५ में हुई थी। पदुकोण ने कन्नड़ फिल्म "ऐश्वर्या" (२००६) में नामांकित भूमिका निभाकर अपनी पहली फिल्म बनाई। अगले साल फरहा खान के अतिनाटक ओम शांति ओम के साथ उनकी पहली हिंदी फिल्म रिलीज हुई, जिसमें उन्होंने शाहरुख खान के सामने दोहरी भूमिका निभाई।


title: दीपिका पादुकोण फिल्मोग्राफी

text: उनके प्रदर्शन के लिए, उन्होंने सर्वश्रेष्ठ महिला पदार्पण के लिए फिल्मफेयर पुरस्कार जीता और समारोह में सर्वश्रेष्ठ अभिनेत्री का नामांकन भी प्राप्त किया।


title: दीपिका पादुकोण फिल्मोग्राफी

text: २००९ की पादुकोण की पहली फिल्म रिलीज हुई थी। कंग फ़ू कॉमेडी "चांदनी चौक टू चाइना"  अक्षय कुमार के विपरीत, बॉक्स ऑफिस फ्लॉप साबित हुआ। हालांकि, उनकी अगली रिलीज, इम्तियाज अली का रोमांस लव आज कल ने भारतीय रुपया १.२ अरब (यूएस $ १७.५२ मिलियन) दुनियाभर में कमाया,और फिल्मफेयर में उन्हें दूसरा सर्वश्रेष्ठ अभिनेत्री का नामांकन मिला। २०१० में पादुकोण की पांच फिल्म रिलीज़ हुई थी। कॉमेडी "हाउसफुल"  एक व्यावसायिक सफलता थी, , हालांकि उनके अन्य चार रिलीज़ बॉक्स ऑफिस पर विफल हुए। दुर्भाग्य से प्राप्त फिल्मों की श्रृंखला जारी रहती है , उनके दोनों 2011 में नाटक अरक शान और कॉमेडी देसी बॉयज़ रिलीज हुई थीं। होमी आदजानिया कॉकटेल (२०१२) में एक आवेगी पार्टी-लड़की की भूमिका पादुकोण के लिए एक सफलता साबित हुई। आलोचकों ने उनकी प्रदर्शन की प्रशंसा की और कई अभिनय उनकी नामांकन प्राप्त हुए।


title: दीपिका पादुकोण फिल्मोग्राफी

text: वर्ष २०१३ पादुकोण के लिए महत्वपूर्ण था, उस वर्ष की उनके सभी रिलीज बॉक्स ऑफिस हिट थे। इनमें से दो सबसे अधिक कमाई वाली बॉलीवुड फिल्मों में से हर समय रोमांटिक कॉमेडी ये जवानी है दीवानी और एक्शन कॉमेडी चेन्नई एक्सप्रेस हैं। उन्होंने संजय लीला भंसाली की दुर्भावनापूर्ण रोमांस गोलियों की रासलीला रामलीला (२०१३) में जूलियट पर आधारित एक चरित्र लीला को चित्रित करने के लिए सर्वश्रेष्ठ अभिनेत्री का फिल्मफेयर अवॉर्ड जीता। २०१४ में, पादुकोण तमिल में एक एनीमेशन फिल्म "कोचादैयायन" में दिखाई दिया, जो कि गति कैप्चर तकनीक का उपयोग करके शूटिंग की गई थी, और भारतीय रुपया में ३.४ अरब (यूएस $ ४९.६४ मिलियन) - ग्रॉसिंग हैइस्ट फिल्म हैप्पी न्यू ईयर में एक बार डांसर के रूप में काम किया था।  वर्ष २०१५ में उन्हें सुजीत सरकार के समीक्षकों द्वारा प्रशंसित कॉमेडी-नाटक "पिकू" में एक मस्तूल-रचनाकार का किरदार निभाया गया, जिसने फिल्मफेयर में पादुकोण को अपना दूसरा सर्वश्रेष्ठ अभिनेत्री का पुरस्कार दिया। वर्ष की उनकी अंतिम रिहाई - भंसाली की ऐतिहासिक रोमांस "बाजीराव मस्तानी" - वह सबसे सफल रही, जिसमें उन्होंने रणवीर सिंह के बाजीराव आई के सामने योद्धा मस्तानी की भूमिका निभाई थी। हॉलीवुड में पादुकोण का पहला प्रोजेक्ट "ट्रिपल एक्स: रिटर्न ऑफ  एक्संडर कैज" (२०१७) दुनिया भर में $ ३४५ मिलियन से अधिक की कमाई हुई।


title: हाफ गर्लफ्रेंड

text: हाफ गर्लफ्रेंड () चेतन भगत द्वारा रचित अंग्रेज़ी उपन्यास है। 'हाफ गर्लफ्रैन्ड' भारत की उस नयी पीढी का उपन्यास हैं जो नये मूल्यों को अंगीकार कर वर्जनाओं को जीने में आनंद का अनुभव कर रही है। इसी पीढी में बिहार के डुमरांव के ठेठ गंवई वातावरण से आया हुआ माधव दिल्ली जैसे महानगर की देहरी पर आकर कान्वेन्ट एजुकेटेड लडकी रिया से टकरा जाता है।


title: हाफ गर्लफ्रेंड

text: ...इस बार इस टकराहट का परिणाम वही परंपरागत सदियों पुराना नहीं होता जिसमें लडकी सबकुछ छोडकर हमेशा हमेशा के लिये लडके के साथ रहने चली जाती है। नयी पीढी की जीवन चर्या और उसकी सोच में आया बदलाव इसमें परिलक्षित होता है जब माधव के अश्लील अल्टीमेटम के बाद रिया उसके साथ इस शर्त के साथ संबंध बनाने देती है कि वह इस बात के लिये फिर कभी नहीं कहेगा।


title: हाफ गर्लफ्रेंड

text: समय बीतता है और रिया अपने बचपन के मित्र रोहन की पत्नी बनकर लंदन चली जाती है और महानगर से हारा हुआ बिहारी माधव भी लौटकर अपने प्रदेश चला जाता है। दिल्ली से अधूरे सपनों की कसक लिये गांव लौट आया माधव अब महानगर की चमक के साथ बिहार को गड्डमगड्ड करते हुये फिर कुछ नये सपने देखने लगता है जिसके केन्द्र में इस बार उसकी मां के द्वारा चलाया जा रहा स्कूल होता है। इसकी दशा सुधारने के लिये माधव स्थानीय एम एल ए ओझा जी से मिलता है लेकिन इस बार भी उसे ठोकर ही मिलती है। इसी बीच पता चलता है कि बिल गेट्स का दौरा बिहार में होने वाला है तो माधव नये सिरे से सारी उर्जा समेटता है और साठ सत्तर के दशक की पुरानी फिल्मी कहानियों की तरह संयोग से बिल गेट्स के कार्यक्रम के दौरान रिया पुनः माधव के संपर्क में आ जाती है और उसी नाटकीयता के साथ घोषणा भी करती है कि वह फेफडों के कैंसर से पीडित है और बस तीन महीने की मेहमान है।


title: हाफ गर्लफ्रेंड

text: पुनः गायिका बनने के लिये रिया का न्यूयार्क जाना और संगीत के कार्यक्रम करना तेजी से बदलते किसी फिल्म के दृष्य अधिक लगते हैं। इसी शीघ्रता से बदलते कथानक में माधव एक साल बाद न्यूयार्क जाकर देखता है कि रिया तो जीवित है और उसी टाइम्स स्क्वायर पर जाकर संगीत का कार्यक्रम कर रही है जहां हाल ही जाकर हमारे प्रधानमंत्री नरेन्द्र मोदी जी ने अमेरिका में बसे भारतीयों को संबोधित किया है।


title: हाफ गर्लफ्रेंड

text: समूची कहानी को पढकर सीधा सादा अर्थ निकाला जा सकता है कि यह उपन्यास चेतन भतन ने किसी फिल्मी प्लाट को मष्तिष्क में रखकर ही लिखा है।। इसके अक्टूबर २०१४ में प्रकाशित होने की सम्भावना है।


title: हाफ गर्लफ्रेंड

text: इस उपन्यास के कथानक को लेकर एक नवोदित लेखक जैनेन्द्र जिज्ञासु ने यह दावा किया है उनके उपन्यास पूरब का बेटा की कहानी को आधार बनाकर ही चेतन भगत ने इस उपन्यास का ताना बाना बुना है


title: भारत के संघीय विधानों की सूची

text: यहाँ भारत के सभी संघीय अधिनियमों (Acts) की सूची दी गयी है जो अंग्रेजों के समय में या स्वतंत्रता के बाद (सन् १९४७) पारित हुए हैं।


title: कार्बोनेट

text: कार्बोनेट (carbonate) कार्बन और ऑक्सीजन तत्वों का बना एक ऋणायन (निगेटिव आवेश वाला आयन) होता है। इसका रासायनिक सूत्र CO है। यह कैल्सियम कार्बोनेट जैसे कई रासायनिक यौगिकों (कम्पाउंड) का अंश है।


title: मालगुडी की कहानियाँ

text: मालगुडी की कहानियाँ () अंग्रेजी साहित्य के भारतीय लेखक आर के नारायण द्वारा लिखित एक कहानी संग्रह है। इस कहानी संग्रह को देश एवं विदेशों में अत्यधिक प्रसिद्धि मिल चुकी है। इन कहानियों पर आधारित एक धारावाहिक मालगुडी डेज़ का प्रदर्शन भी दूरदर्शन पर हो चुका है।


title: मालगुडी की कहानियाँ

text: लेखक ने इस संग्रह की कहानियों की रचना एक काल्पनिक शहर मालगुडी को आधार बनाकर की हैं। मालगुडी को प्रायः दक्षिण भारत का एक काल्पनिक कस्बा माना जाता है; परंतु स्वयं लेखक के कथनानुसार "अगर मैं कहूँ कि मालगुडी दक्षिण भारत में एक कस्बा है तो यह भी अधूरी सच्चाई होगी, क्योंकि मालगुडी के लक्षण दुनिया में हर जगह मिल जाएँगे।"


title: सप्त द्वीप

text: ये सातों द्वीप चारों ओर से क्रमशः खारे पानी, इक्षुरस, मदिरा, घृत, दधि, दुग्ध और मीठे जल के सात समुद्रों से घिरे हैं।


title: सप्त द्वीप

text: ये सभी द्वीप एक के बाद एक दूसरे को घेरे हुए बने हैं और इन्हें घेरे हुए सातों समुद्र हैं। जम्बुद्वीप इन सब के मध्य में स्थित है।


title: ऋग्वैदिक कालीन देवी एवं देवताओं की सूची

text: वैदिक लोग प्राकृतिक शक्तियों को साकार रूप में मानते थे और उन्हें “मनुष्य” और “पशु” का सृजन कर्ता के रूप में देखते थे। विभिन्न स्रोतों से पता चलता है कि उस समय ना तो “मन्दिर” होते थे और ना ही “मूर्तियां” होती थी।


title: ऋग्वैदिक कालीन देवी एवं देवताओं की सूची

text: हालांकि, प्रारंभिक वैदिक धर्म प्राकृतिक था और उस समय आध्यात्मिक उत्थान के बजाय प्रजा(बच्चे), पशु और धन के लिए बलि देने की प्रथा थी।


title: एनोड किरणें

text: एनोड किरणें या धन किरणें (Positive Rays) या कैनाल किरणें धनात्मक आयनों से निर्मित किरणपुंज है जो कुछ गैस डिस्चार्ज नलिकाओं में उत्पन्न होतीं है। इन्हें सबसे पहले १८८६ में जर्मन भौतिकशास्त्री यूगेन गोल्डस्टीन ने क्रुक्स-ट्यूब में प्रयोग करते समय देखा था। बाद में एनोड किरणों पर विल्हेम वीन (Wilhelm Wien) तथा जे जे थॉमसन ने कार्य किये जिसके परिणामस्वरूप द्रव्यमान स्पेक्ट्रमिकी (मास स्पेक्ट्रोस्कोपी) का विकास हुआ।


title: एनोड किरणें

text: बहुत कम दाब पर किसी गैस नलिका में विद्युता विसर्जन करने पर कैथोड किरणों की उत्पत्ति होती है। ये कैथोड किरणें इलेक्ट्रॉनों की धाराएँ मात्र हैं, यह तथ्य फैराडे और क्रुक्स ने 19वीं शताब्दी के उत्तरार्ध में ही ज्ञात कर लिया था और इसकी भली प्रकार पुष्टि कर ली थी। अत्यंत तीव्र विद्युत क्षेत्र के प्रभाव में इलेक्ट्रॉन गैसीय परमाणुओं से विलग हो जाते हैं और तत्काल प्रबल वेग से धनाग्र की ओर भागते हैं। तेज पलायन के क्रम में वे गैस के उदासीन परमाणुओं से टकराते हैं और उनके एक एक इलेक्ट्रॉन को भी मुक्त कर देते हैं। इस प्रकार मुक्त होनेवाले इलेक्ट्रॉन भी अपने मुक्तिदाता इलेक्ट्रॉनों की भाँति बड़े वेग से धनाग्र की ओर भागते हैं और इन्हीं के प्रवाह से कैथोड किरणों की सृष्टि होती है।


title: एनोड किरणें

text: गैसीय परमाणुओं में से इस प्रकार इलेक्ट्रॉनों के निकल जाने से यह अनुमान करना सर्वथा स्वाभाविक ही है कि अवशिष्ट परमाणु धनावेशिक होंगे, धनायनों (positive ions) की भाँति व्यवहार करेंगे और ये इलेक्ट्रानों की विपरीत दिशा में अर्थात् ऋणाग्र (cathode) की ओर चलेंगे, किंतु इनका वेग, इनकी अपेक्षाकृत बृहत् संहति के कारण, इलेक्ट्रानों की अपेक्षा पर्याप्त कम होगा। ऋणाग्र के सन्निकटवर्ती गैसीय परिवेश में उत्पन्न होनेवाली मंद उदीप्ति (faint glow) संभवत: इन्हीं धनायनों के कारण उत्पन्न होती होगी।


title: एनोड किरणें

text: उपर्युक्त तार्किक अनुमानों की सत्यता सर्वप्रथम गोल्डस्टीन (Goldstein) ने १८९५ ई. में प्रयोग द्वारा प्रमाणित की। विसर्जन नलिका के बाहर निकल जाएँ और एक विद्युर्शी, या फोटो प्लेट, पर पड़ें। परिणाम संतोषजनक रहा और अनुमान यथार्थ सिद्ध हुए। फोटो प्लेट और विद्युतदर्शी ने अपने ऊपर पड़नेवाले आयन प्रवाह का धनायनों की धारा ही सिद्ध किया। गोल्डस्टीन ने इन किरणों को "कैनाल किरण" (Kanalstrahlen या Canal rays) की संज्ञा दी। १८९८ ई. में डब्ल्यू. वीन (W. Wien) ने इन आयनों के वेग "v" और संहति "m" एवं विद्युत् आवेश "e" के अनुपात "m/e" का मान ज्ञात किया। उनके प्रयोग के परिणाम निम्नलिखित थे :


title: एनोड किरणें

text: उपर्युक्त मानों का ज्ञात करने के लिए वीन ने संयुक्त चुंबकीय एवं विद्युत् क्षेत्रों की विधि का ही अवलंबन किया था, जो इलेक्ट्रॉनों के लिए प्रयुक्त हुई थी, यद्यपि कैनाल किरणों के लिए चुंबकीय क्षेत्र का प्रयोग कर सकना अपेक्षाकृत अधिक कठिन था। कैथोड किरणों से कैनाल किरणों की तुलना करने पर यह स्पष्ट हो जाता है कि इनका वेग उनके वेग का केवल १/१०० गुना होता है।


title: एनोड किरणें

text: कालांतर में रेडियो सक्रिय पदार्थों से ऐल्फा किरणों के उत्सर्जन का ज्ञान हुआ और यह पता चला कि ये किरणें भी ऋणाग्रों की ही ओर आकृष्ट होती हैं। अत: ये भी कैनाल किरणों की ही सदृश गुणसंपन्न प्रतीत हुई। अतएव कैनाल किरणों और ऐल्फा किरणों को एक ही वर्ग में रखा गया और इस वर्ग की किरणों को 'धन किरण' कहा गया।


title: के एस सुदर्शन

text: श्री कुप्पाहाली सीतारमय्या सुदर्शन (१८ जून १९३१-१५ सितंबर २०१२) राष्ट्रीय स्वयंसेवक संघ के पाँचवें सरसंघचालक थे। मार्च २००९ में श्री मोहन भागवत को छठवाँ सरसंघचालक नियुक्त कर स्वेच्छा से पदमुक्त हो गये। 15 सितम्बर 2012 को अपने जन्मस्थान रायपुर में 81 वर्ष की अवस्था में इनका निधन हो गया।


title: इस्लाम में स्त्री

text: इस्लाम में स्त्री के व्यवहार में और विभिन्न समाजों की महिलाओं के व्यवहार में व्यापक रूप से भिन्नता है क्योंकि, इस्लाम के प्रति उनका आज्ञापालन इसका एक प्रमुख कारक होता है जो अपने जीवन को अलग-अलग स्तर तक प्रभावित करता है और उन्हें एक तुल्य पहचान प्रदान करता है, जो उनको , विविध सांस्कृतिक, सामाजिक और आर्थिक मतभेदों से जोड़ने में मदद कर सकता है।


title: इस्लाम में स्त्री

text: इस्लाम के पवित्र पाठ क़ुरआन, हदीस, इज्मा, क़ियास, धर्मनिरपेक्ष कानून (इस्लाम से मान्य), फ़तवा (प्रकाशित राय जो बाध्यकारी नहीं हो।), आध्यात्मिक गुरु (सूफ़ी मत), धार्मिक प्राधिकारी (जैसे: Indonesian Ulema Council) वें प्रभावी तत्व हैं जिनसे इस्लामी इतिहास के क्रम में महिलाओं के सामाजिक, आध्यात्मिक और विश्व तत्व संबंधी स्थिति को परिभाषित करने में एक महत्वपूर्ण योगदान दिया है


title: बीकाजी

text: बीकानेर का पुराना नाम "जांगळ प्रदेश ", तथा "विक्रमाखण्ड", "विक्रम नगर" या " विक्रमपुरी" था ! इसके संस्थापक राव बीकाजी (1465-1504 ई.) थे- जिनका जन्म 5 अगस्त 1438 ई. को में जोधपुर में हुआ | इनके पिता का नाम राव जोधा व माता रानी नौरंगदे थी! बीकाजी का विवाह करणी माता की उपस्थिति में पूगल के राव शेखा भाटी की पुत्री "रंगकंवर" के साथ हुई!


title: बीकाजी

text: कहा जाता है- जोधपुर के संस्थापक राव जोधा के पुत्र राव बीका ने अपने पिता से अलग हो कर अपने विश्वस्त 5 सरदारों के साथ नये राज्य की स्थापना हेतु जोधपुर से उत्तर पूर्व की ओर कूच किया और अपनी कुलदेवी ‘करणी माता’ के वरदान से अनेक छोटे-बड़े स्थानों स्थानीय जाटों एवं कबीलों को जीत कर ‘जांगल’ नामक इस प्राचीन क्षेत्र में सन् 1456 में राठौड़ राजवंश की नींव रखी।


title: बीकाजी

text: पहली तो यह कि, नापा साँखला ने, जो बीकाजी के मामा थे, जोधाजी से कहा –“आपने भले ही सांतळ जी को जोधपुर का उत्तराधिकारी बना दिया है, किंतु बीकाजी को कुछ सैनिक और सारुँडे का पट्टा दे दीजिये। वह वीर है तथा भाग्य का धनी भी, वह आपके आशीष से अपने बूते खुद अपना नया राज्य स्थापित कर लेगा।’ जोधाजी ने नापा की सलाह मान ली और 500 सैनिकों की टुकड़ी सहित सारुँडे का पट्टा नापाजी को दे दिया। शूरवीर बीकाजी ने पिता का यह फैसला प्रसन्नतापूर्वक मान लिया। उस समय कांधल जी, रूपा जी, मांडल जी, नत्थू जी और नन्दा जी- ये पाँच सरदार (जो राव जोधा के सगे भाई थे) के अलावा नापा साँखला, बेला पडिहार, लाला लखन सिंह बैद, चौथमल कोठारी, नाहर सिंह बच्छावत, विक्रम सिंह पुरोहित, सालूजी राठी आदि लोगों ने बीकाजी का साथ दिया। इन सब सरदारों के साथ बीकाजी ने बीकानेर की स्थापना की। सालू जी राठी जोधपुर के ओसिंयां गाँव के निवासी थे। वे अपने साथ अपने आराध्यदेव मरूनायक या मूलनायक की मूर्ति भी साथ लाये थे जिसके सम्मान में आज भी उनके वंशज ‘साले की होली’ मोहल्ले में होलिका-दहन करते है। साले का असल अर्थ बहन के भाई के रूप में न होकर सालू जी के अपभ्रंश के रूप में लिया जाना चाहिए!


title: बीकाजी

text: बीकानेर की स्थापना के पीछे दूसरी एक लोकप्रिय जनश्रुति ये है कि एक दिन जोधपुर नरेश राव जोधा दरबार में बैठे थे तो बीकाजी कुछ देर से आये तथा प्रणाम कर अपने चाचा कांथल से कानाफूसी करने लगे| यह देख कर राव जोधा ने व्यंग्य में कहा “ मालूम होता है कि दोनों चाचा-भतीजा किसी नए राज्य की स्थापना की योजना बना रहे हैं। “ इस पर बीका और कांथल ने कहा कि "यदि महाराज साहब ! आप की कृपा हुई तो जल्दी ही ऐसा ही होगा” और ये कहने के साथ ही साथ चाचा– भतीजा दोनों राजदरबार से उठ के चले आये |


title: बीकाजी

text: इन्हीं दोनों ने मिल कर नए बीकानेर राज्य की स्थापना की। इस प्रकार एक ताने की प्रतिक्रिया से बीकानेर की स्थापना हुई| वैसे ये क्षेत्र तब भी निर्जन नहीं था इस क्षेत्र में जाटों की बसावट के कई 2 गाँव थे|


title: बीकाजी

text: आसोज सुदी 10, संवत 1522, सन 1465 को बीकाजी ने जोधपुर से कूच किया तथा पहले मण्डोर पहुंचे ! राव बीका ने दस वर्ष तक भाटियों का मुकाबला किया मगर विजय हासिल न देख संवत 1442 में वर्तमान बीकानेर आ गये! उन्हीं ने 1488 ई.में बीकानेर नगर की स्थापना कर उसे अपनी राजधानी बनाया। बीकाजी ने विक्रम संवत 1542 में वर्तमान लक्ष्मीनाथ मन्दिर के पास, बीकानेर के प्रथम किले की नींव रखी जिसका प्रवेशोत्सव संवत 1545, वैशाख सुदी 2, शनिवार को मनाया गया! आज भी इस किले के अवशेष देखे जा सकते हैं| इस संबंध में एक लोक-दोहा बहुप्रचलित है -


title: बीकाजी

text: राज्य का दूर-दूर तक विस्तार करने वाले राव बीका की निधन-तिथि इतिहास की किताबों में आसोज सुदी तृतीया संवत 1561, सन् 1504 अंकित है !


title: स्पिन गेंदबाजी

text: स्पिन गेंदबाजी क्रिकेट के खेल में गेंदबाजी के लिए प्रयोग की जाने वाली एक तकनीक है। इस तकनीक के माहिरों को "स्पिन गेंदबाज" या "स्पिनर" कहा जाता है।


title: स्पिन गेंदबाजी

text: स्पिन गेंदबाजी का मुख्य उद्देश्य गेंद को तेज़ घुमाव (रोटेशन) के साथ फेंकना होता है, ताकि पिच पर टप्पा खाने के बाद गेंद दिशा परिवर्तन करे और बल्लेबाज को उसे खेलने में कठिनाई हो। इस विधा में गेंद की गति महत्वपूर्ण नहीं है, तथा तेज़ गेंदबाजी के मुकाबले में यह काफी कम होती है। आम तौर पर स्पिन गेंद की गति 70- 90 कि॰मी॰ प्र. घ.(45 -55 मील प्र. घ.) रहती है।


title: स्पिन गेंदबाजी

text: गेंदबाज के हाथ के इस्तेमाल को देखते हुए स्पिन गेंदबाजी को चार अलग अलग श्रेणियों में बांटा गया है। हालाँकि अंगुली और कलाई के इस्तेमाल वाली दो मूल बायोमेकेनिकल विधाओं में कोई भी समानता नहीं है।


title: स्पिन गेंदबाजी

text: हर तकनीक में स्पिनर कलाई या अंगुली का प्रयोग करके एक क्षैतिज पंक्ति के इर्द-गिर्द गेंद को घुमाता है। यह पंक्ति पिच के लम्बाई से एक कोण पर होती है। इस विधा में मेग्नस प्रभाव के कारण गेंद टप्पा खाने से पहले भी हवा में दिशा परिवर्तन कर सकती है। इस तरह के दिशा- परिवर्तन को "ड्रिफ्ट" कहा जाता है। स्पिन तथा ड्रिफ्ट का मेल गेंद की चाल को अति क्लिष्ट बना देता है और वो टप्पा खाने के बाद दिशा परिवर्तन भी करती है।


title: स्पिन गेंदबाजी

text: एक स्पिन गेंदबाज के द्वारा प्राप्त स्पिन, दिशा-परिवर्तन व घुमाव से अनुभवहीन बल्लेबाजों को काफी उलझन हो सकती है।


title: स्पिन गेंदबाजी

text: स्पिन गेंदबाजों को आम तौर पर एक पुरानी गेंद के साथ गेंदबाजी करने का कार्य दिया जाता है। नई गेंद तेज़ गेंदबाजी के लिए तथा पुरानी घिसी हुई गेंद स्पिन गेंदबाजी के लिए अनुकूल होती है। पुरानी घिसी हुई गेंद पिच को बेहतर पकड़ कर अधिक स्पिन प्राप्त करती है। पिच के सूखने व दरारें पड़ने से मैच के के बाद के हिस्से में स्पिनर अधिक प्रभावशाली हो जाते हैं। इस समय स्पिनर को पिच अधिक मदद करती है और गेंद बेहतर स्पिन होती है।


title: स्पिन गेंदबाजी

text: उंगली स्पिन और कलाई स्पिन गेंदबाज, दोनों स्पिन के विभिन्न कोणों का उपयोग करके बल्लेबाज को भ्रमित और आउट करते हैं। इन भिन्न विधाओं में आपस में कई प्रत्यक्ष समकक्ष है, लेकिन हर विधा में नाम अलग हो सकता है।


title: स्पिन गेंदबाजी

text: हाल के वर्षों में स्पिन गेंदबाजी की कला में भारतीय उपमहाद्वीप के गेंदबाजों का वर्चस्व रहा है। इसके लिए प्राथमिक कारण यह है कि उप महाद्वीप में पिच स्पिन गेंदबाजों को अधिक मदद प्रदान करती है। पिच जितना शीघ्र टूटे, स्पिनर उतना जल्दी प्रभावी होता है। आस्ट्रेलिया और दक्षिण अफ्रीका के विकेट आमतौर पर बहुत सख्त और उछाल वाले हैं जहाँ तेज गेंदबाज को अधिक मदद मिलती है। वे टेस्ट मैच की पूरी अवधि के दौरान ज्यादा नहीं टूटते. लेकिन उप महाद्वीप में पिचें उतनी सख्त नहीं हैं। उनमें आम तौर पर बंधे रखने के लिए अधिक घास नहीं होती है। इसलिए यहाँ पिचें जल्दी टूट जाती हैं तथा स्पिन के लिए अनुकूल होती जाती हैं। स्पिन की सभी कलाओं में लेग स्पिन सबसे कठिन कला है, परन्तु विकेट लेने की सफलता भी इसी में सर्वाधिक है।


title: अरीठा

text: रीठा या अरीठा (soap nut) एक वृक्ष है जो लगभग हरजगह भारतवर्ष में पाया जाता है। इसके पत्ते गूलर के पत्तों से बड़े, छाल भूरी तथा फल गुच्छों में होते हैं। इसकी दो जातियाँ हैं। पहली सापीन्दूस् मूकोरोस्सी (Sapindus Mukorossi) और दूसरी सापीन्दूस् त्रीफ़ोल्यातूस् (Sapindus Trifoliatus)।


title: अरीठा

text: सापीन्दूस् मूकोरोस्सी के जंगली पेड़ हिमालय के क्षेत्र में अधिक पाये जाते जाते हैं। इसके अतिरिक्त उत्तर भारत में तथा आसाम आदि में लगाये हुए पेड़ बाग-बगीचों में या गांवों के आसपास पाये जाते हैं। इसके फलों को पानी में भिगोने और मथने से फेन उत्पन्न होता है और इससे सूती, ऊनी तथा रेशमी सब प्रकार के कपड़े तथा बाल धोए जा सकते हैं। आयुर्वेद के मत में यह फल त्रिदोषनाशक, गरम, भारी, गर्भपातक, वमनकारक, गर्भाशय को निश्चेष्ट करनेवाला तथा अनेक विषों का प्रभाव नष्ट करेनवाला है। संभवत: वमनकारक होने कारण ही यह विषनाशक भी है। वमन के लिए इसकी मात्रा दो से चार माशे तक बताई जाती है। फल के चूर्ण के गाढ़े घोल की बूंदोंको नाक में डालने से अधकपारी, मिर्गी और वातोन्माद में लाभ होना बताया गया है।


title: अरीठा

text: सापीन्दूस् त्रीफ़ोल्यातूस् के पेड़ दक्षिण भारत में पाए जाते हैं, इसमें 3-3 फल एक साथ जुड़े होते हैं। इसके फलों की आकृति वृक्काकार होती है और अलग होने पर जुड़े हुए स्थान पर हृदयाकार चिन्ह पाया जाता है। ये पकने पर लालिमा लिए भूरे रंग के होते हैं। दूसरे प्रकार के वृक्ष से प्राप्त बीजों से तेल निकाला जाता है, जो औषधि के काम आता है। इस वृक्ष से गोंद भी मिलता है।


title: महमूदाबाद

text: महमूदाबाद (Mahmudabad) या महमूदाबाद अवध (Mahmudabad Awadh) भारत के उत्तर प्रदेश राज्य के सीतापुर ज़िले में स्थित एक नगर है। यह इसी नाम की तहसील का मुख्यालय भी है।


title: महमूदाबाद

text: महमूदाबाद तहसील शहर मंडल का मुख्य शहर है, जिसमें लगभग 66 गाँव आते हैं। जबकि जिले का मुख्य शहर सीतापुर है जो लगभग 70 किलोमीटर दूर है और राज्य का मुख्यालय लखनऊ 52 किमी दूर है। महमूदाबाद उत्तर प्रदेश के सभी शहरों और कस्बों से सड़क मार्ग से अच्छी तरह से जुड़ा हुआ है। जबकि लखनऊ में स्थित अमौसी हवाई अड्डा 70 किमी की दूरी के आसपास स्थित हैं, और महमूदाबाद अवध में एक रेलवे स्टेशन है, इसके अलावा गुंडागोपाल ऐश, सिधौली और अटरिया रेलवे स्टेशन हैं निकटतम रेलवे स्टेशन जो लगभग 3 से 32 किमी की दूरी पर हैं, और दिल्ली से बिहार जाने वाली कुछ ट्रेनें इस स्टेशन पर रुकती हैं।


title: महमूदाबाद

text: महमूदाबाद के विविध धार्मिक स्थलों में माता संकटा देेवी मन्दिर, श्री परमहंस बाबा मन्दिर और नगर के मुुख्य चौराहे पर स्थित श्री संकटमोचन हनुुुमान मन्दिर मांकाली मंदिर दर्शनीय हैं। राम कुंड रोड पर स्थित राम जानकी महावीर मंदिर एवं दुर्गा मंदिर दर्शनीय स्थल है जैनबाग का राम जानकी मंदिर स्थल भी दर्शनीय है मां संकटा देेवी मंदिर का भव्य वार्षिक चैैत्र मेला भी प्रसिद्ध और दर्शनीय है। साथ ही शिया मुसलमानों की आस्था के प्रतीक कर्बला की मीनारें भी भव्य और शानदार हैं।


title: महमूदाबाद

text: शिक्षा और धार्मिक समृद्धि के साथ साथ महमूदाबाद की एक सांस्कृतिक विरासत है। मज़हबी कट्टरता से परे महमूदाबाद की गंगा जमुनी तहज़ीब क़ाबिल-ए-तारीफ़ है।


title: महमूदाबाद

text: महमूदाबाद एक रेलवे स्टेशन है जोकि रेल व सड़क मार्ग द्वारा अपने जनपद मुख्यालय सीतापुर से जुड़ा हुआ है। महमूदाबाद रेेेलवे स्टेशन से देेश की राजधानी नई दिल्ली, गोरखपुर, बिहार आदि के लिए रेल सेवाएं उपलब्ध हैं। साथ ही उत्तर प्रदेश की राजधानी लखनऊ के लिए नियमित बस सेवाएं सुलभ हैं।


title: ग्रैन्ड कैन्यन

text: ग्रैंड कैन्यन घाटी संयुक्त राज्य अमेरिका के एरिजोना राज्य से होकर बहने वाली कोलोरेडो नदी की धारा से बनी तंग घाटी है। यह घाटी अधिकांशत: ग्रैंड कैन्यन नेशनल पार्क से घिरी है जो अमेरिका के सबसे पहले राष्ट्रीय उद्यानों में से एक था। भू-विशेषज्ञों के अनुसार कोलोरेडो नदी के बहाव से ग्रैंड कैन्यन घाटी कोई साठ लाख वर्ष पूर्व अस्तित्व में आई थी। यह घाटी ४४६ किलोमीटर लंबी और छह हजार फीट गहरी है। २७७ कि॰मी॰ लंबी इस घाटी विभिन्न स्थानों पर इसकी चौड़ाई ६.४ से २९ कि॰मी॰ तक है और गहरायी एक मील (१.८३ कि.मी.) तक है।